Siniša Mali: U narednih deset godina izgradićemo 1.600 kilometara vodovodne i kanalizacione mreže | Grad Beograd\nSiniša Mali: U narednih deset godina izgradićemo 1.600 kilometara vodovodne i kanalizacione mreže\npetak, 11. mart 2016.\nGradonačelnik Beograda Siniša Mali predstavio je danas u Starom dvoru strategiju izgradnje vodovodne i kanalizacione mreže na teritoriji 17 gradskih opština. Predstavljanju plana prisustvovali su pomoćnici gradonačelnika Irena Vujović i Borko Milosavljević, gradski menadžer Goran Vesić, direktor Direkcije za građevinsko zemljište i izgradnju Beograda Branislav Popović i Svetozar Veselinović, direktor JKP „Beogradski vodovod i kanalizacija”. Predstavljanju detaljnog plana koji jasno predviđa kada će se i u kojim delovima Beograda graditi vodovodna i kanalizaciona mreža prisustvovali su članovi Gradskog veća, kao i predstavnici beogradskih opština.\nSiniša Mali je istakao da je Skupština grada krajem prošle godine usvojila Strateški plan razvoja sistema vodosnabdevanja i kanalisanja naselja na široj teritoriji grada Beograda do 2025. godine, koji je, na osnovu trenutnog stanja na terenu i mogućnosti, dao smernice za dalje aktivnosti na razvoju mreže.\n– U proteklih nekoliko meseci timovi iz opština, Direkcije za građevinsko zemljište i „Beogradskog vodovoda i kanalizacije” radili su na operacionalizaciji plana i razradili svaki detalj tog dokumenta za svih 17 gradskih opština. U narednih deset godina želimo da svaki deo Beograda ima priključke na vodovod i kanalizaciju, kao i asfalt. Ovo je prvi put u dvadeset godina da ljudi neće čuti samo obećanja, nego će dobiti plan, rokove i novac koji će se investirati u završetak vodovodne i kanalizacione mreže na teritoriji grada – rekao je Siniša Mali.\nGradonačelnik je istakao da su u okviru plana definisana četiri osnovna cilja: nova vodovodna i kanalizaciona mreža, zamena postojeće mreže, izgradnja fabrika za prečišćavanje vode jer se sva neprerađena voda sliva u Savu i Dunav, i potpuno infrastrukturno opremanje svih industrijskih zona koje su definisane novim generalnim urbanističkim planom.\n– U narednih deset godina izgradićemo ukupno 1.600 kilometara vodovodne i kanalizacione mreže, a u tu svrhu će Grad Beograd izdvojiti do 700 miliona evra. Takođe, za izgradnju 14 postrojenja za preradu otpadnih voda potrebno je dodatnih 300 miliona evra. Veliki poduhvat je u pitanju, vredan je milijardu evra i radiće se delom iz sopstvenih sredstava, delom po principu javno-privatnog partnerstva i kreditiranja – istakao je gradonačelnik, naglasivši da su mnogi projekti već započeti i da su oni rezultat razgovora i dobre saradnje sa građanima.\nDinamikom radova za ovu godinu predviđeno je ulaganje od 37 miliona evra, i prema rečima Siniše Malog taj novac je već izdvojen i nalazi se u budžetima opština, Direkcije za građevinsko zemljište i „Beogradskog vodovoda i kanalizacije”.\n– Naredne godine suma će iznositi 50 miliona evra, sledeće 82 miliona, 2019. i 2020. godine 260 miliona, a za period 2021–2025. izdvojićemo još 650 miliona evra. Svaka opština je pokrivena planom i kada krenemo među građane sa prezentacijom planova okrenućemo još jednu stranicu daljeg razvoja i obnove grada – to je asfalt. Hoćemo da svaka kuća i domaćinstvo imaju asfalt do svoje kuće. To je važno i nama i našim građanima, jer tako podižemo standard i kvalitet života u Beogradu – rekao je Siniša Mali.\nGovoreći o svakoj opštini pojedinačno, gradonačelnik je naglasio da će najviše biti izdvojeno za opštinu Palilula – 277 miliona evra, tako da će svaki građanin Palilule dobiti vodu i kanalizaciju u narednih deset godina. To nam je veoma važno, budući da je posebno ta leva strana Dunava do sada bila potpuno nerazvijena. Naime, broj stanovnika na ovoj opštini je u konstantnom porastu, što nije do sada bilo praćeno odgovarajućim širenjem vodovodne i kanalizacione mreže. S obzirom na to da je veliki deo mreže razvijan stihijski, mi ćemo uložiti napore da se mreža dovede u zvaničan sistem beogradskog vodovoda. To znači i veću pouzdanost i kvalitet.\n– Sledi opština Zemun, jer naselju Altina, na primer, nedostaje neophodna infrastruktura i u tu svrhu će biti izdvojeno 203 miliona evra. U ovom delu Zemuna već uveliko teku obimni radovi. Ja ću upravo sutra posetiti ovu opštinu i radove na sanaciji kanalizaciono-crpne stanice „Karađorđev trg” u Zemunu. Znači, već smo počeli sa radovima i nema praznih priča, a radićemo još više. Jedno od većih ulaganja je opština Čukarica, a u sistem na ovoj opštini će biti uloženo oko 145 miliona evra. Naime, na ovom području se očekuje dalja urbanizacija, kao i formiranje novih industrijskih zona, koje su predviđene i GUP-om koji je pre nekoliko dana usvojen na sednici Skupštine grada. Da bi se to ostvarilo, neophodna je izgradnja kako primarnih objekata tako i sekundarne vodovodne i kanalizacione mreže. Važno je da tu naglu urbanizaciju potkrepimo i odgovarajućom infrastrukturom – naglasio je gradonačelnik.\nU Grocku će biti uloženo 68 miliona evra, kazao je Siniša Mali, podsetivši da za nekoliko dana upravo počinje izgradnja kanalizacione mreže u Kaluđerici, na šta se čekalo decenijama unazad, naglasivši da će se rešavati i problem otpadnih voda. U opštinu Novi Beograd uložiće se 65 miliona evra, a radiće se na izgradnji nedostajućih primarnih objekata i na razvoju sekundarne mreže, kao i na obnovi postojećih objekata vodosnabdevanja i kanalisanja.\n– U Barajevo ćemo dosta uložiti ove godine, započećemo izgradnju vodovodne mreže u naseljima Beljina i Lisović, što su građani tražili godinama unazad. U ovu opštinu će se ukupno, u desetogodišnjem periodu, uložiti 17 miliona evra. Na Voždovcu će se raditi Jelezovački kolektor, što je veliki i važan projekat, već se radi kanalizaciona mreža u Maloj utrini, čije sam radove imao prilike i da obiđem, a radiće se i osam kilometara vodovodne mreže uz Kragujevački put. Takođe, radićemo i postrojenja za preradu otpadnih voda u Pinosavi i Belom Potoku, a ukupno će biti uloženo 46 miliona evra. U opštinu Zvezdara ćemo uložiti 17 miliona evra, sa naglaskom na primarne kolektore za odvođenje kišnih voda, kao i opremanje nedostajućom infrastrukturom naselja Mirijevo, Padina i Mali Mokri Lug. U Lazarevcu je naglasak na nedostatku vodovnodne mreže. Trenutno se izvode radovi u Stepojevcu, planirani su radovi u Vrbovnu i izgradnja primarnog vodovoda od Barajeva ka naseljima Arapovac, Strmovo, Junkovci, Mirosaljci i Prkosava. Što se tiče kanalizacije, prioritet je izgradnja postrojenja za preradu vode. U narednih deset godina u Lazarevac će biti uloženo 24 miliona evra – kazao je Siniša Mali.\nZa Mladenovac je u ovoj godini predviđena rekonstrukcija postojećih cevovoda i pripremne aktivnosti na izgradnji postrojenja za preradu otpadnih voda Međulužje i radovi na izgradnji novih bunara na izvorištu Brestovice. U narednih deset godina će biti uloženo 55 miliona evra, od kojih se najveći iznos sredstava odnosi na završetak izgradnje regionalnog vodovoda Makiš\n–Mladenovac sa rezervoarom Mladenovac. U Obrenovcu se ove godine radi kanalizacija u naseljima Šljivice i Braće Jugović, a za naredne godine je planiran dalji razvoj mreže i rekontrukcija postojeće, kao i izgradnja centralnog postrojenja za preradu otpadnih voda. Za ove poslove biće izdvojeno 54 miliona evra. U Rakovici se trenutno izvode radovi u naselju Ljubiša Jelenković u Resniku, ove godine počinju radovi u naselju Sunčani breg, a u planu za narednu godinu je izgradnja primarnih kolektora i sekundarne kanalizacije za naselje Miljakovac 3. Ukupno će za ovu opštinu biti izdvojeno osam miliona evra. U Sopotu uskoro kreću radovi na izgradnji novog primarnog cevovoda od vodoizvorišta ka naselju, preko koga će se u kasnijoj fazi izvršiti prevezivanje na regionalni vodovod Makiš–Mladenovac. To će omogućiti pouzdano snabdevanje stanovnika vodom. U narednih deset godina biće izdvojeno 13 miliona evra.\n– U Surčinu se trenutno radi vodovodna mreža u naselju Ključ, kanalizacija u centralnim delovima opštine, tako da smo i tamo već uveliko krenuli da radimo. U narednom periodu će se razvijati mreža ka Dobanovcima, planiranim privrednim zonama i ostalim delovima naselja. Za ovu opštinu je za narednih deset godina planirano 12 miliona evra. Nisu zanemarljiva ulaganja ni u centralne gradske opštine, pa će tako na primer u opštinu Stari grad biti uloženo oko 21 milion evra. Na ovoj opštini postoji sistem, ali je on toliko star da je neophodna njegova obnova. Takođe, iako je broj stanovnika na ovoj opštini u opadanju, to nije slučaj i sa korišćenjem vode, s obzirom na koncentraciju poslovnih i ugostiteljskih objekata i drugih komercijalnih i kulturnih sadržaja. Isti je slučaj sa opštinom Vračar, gde ćemo u obnovu i modernizaciju sistema uložiti osam miliona evra, kao i sa opštinom Savski venac, u koju će biti uloženo 39 miliona evra – istakao je Siniša Mali.\nPosle dvadeset godina Beograđani mogu da vide da se nešto konačno radi na vodovodnom i kanalizacionom sistemu, rekao je gradonačelnik Beograda.\n– U ovu svrhu izdvojićemo milijardu evra i izgraditi 1.600 kilometara vodovodne i kanalizacione mreže. Građani će o svemu moći da se informišu na sajtu Direkcije za građevinsko zemljište i izgradnju grada, cilj nam je da što više građana učestvuje u projektima i ja ih pozivam da sledeće nedelje pogledaju sve što planiramo. Mi ćemo takođe biti veoma aktivni, obilazićemo postojeća gradilišta. pružati sva potrebna obaveštenja građanima. Mi smo uštedeli novac građana i taj novac sada koristimo za ove namene i odlučni smo u nameri da sve radove završimo kvalitetno i u predviđenom roku – naglasio je Siniša Mali.


Citroën C5 Aircross Feel 1.5 BlueHDi 130 - GARAŽA forum\nCitroën C5 Aircross Feel 1.5 BlueHDi 130\nPost od trojanac » 23 Jul 2019, 11:50\nhttps://blog.garaza.rs/garaza-test-citr ... uehdi-130/\nRe: Citroën C5 Aircross Feel 1.5 BlueHDi 130\nPost od nikaragva » 23 Jul 2019, 11:56\nDaj snimak kako sedis nazad, ako je prednje sediste namesteno za tebe.\nPost od trojanac » 23 Jul 2019, 11:58\nNemam takav snimak ali sigurno ima dovoljno mesta ako su vozač i putnik iza njega do 185cm visine.\nPost od Darko » 23 Jul 2019, 12:35\nJel to isti 1.5d koji ide i u fordove?\nPost od trojanac » 23 Jul 2019, 15:09\nRekao bih da nije, mada nisam 100% siguran. Kod Forda je 120KS, dok PSA nudi 130.\nPost od McGruja » 23 Jul 2019, 15:26\nJa mislim da je isti motor, kao i do sada dele sa Fordom dizele\nU C5 mora malo da ga nasviraju, težak je auto\nPost od trojanac » 23 Jul 2019, 15:42\nPa on je u rangu sa Kugom, a tamo je isto 120.\nPost od starac vujadin » 23 Jul 2019, 18:00\nInteresantan je ovaj auto. Imao sam prilike da ga kratko probam i vozio sam se u njemu sa drugarom koji je tu u dilemi 5008-Koleos- X trail - Kodiaq...ubedio sam ga da i C5 Aircross uzme u obzir jer je on tu negde između 3008 i 5008. Lepo se vozi i vrlo je udoban. Ono što je njemu bitno je prostor jer njemu treba baš dosta prostora. Ako ga gledamo kao "razvučeni" 3008 onda je sjajan u toj kategoriji, ali ipak ne može da parira 5008 koji ima i opciju sa 7 sedišta. Njega upoređuju i sa jednim i sa drugim, ali ga ja lično ipak svrstavam više uz 3008 zbog cene, veličine i zato što u Citroenovoj gami ima još jedan model iznad njega i koji je više parnjak za 5008.\nPost od maniaxxx » 23 Jul 2019, 18:13\nA koji je to model iznad njega? Ti je inace pandan 3008 i granlandu, 5008 je produzena verzija istih\nPost od starac vujadin » 23 Jul 2019, 18:31\nPost od maniaxxx » 23 Jul 2019, 18:35\nDs 7 nije ista marka, ds se rangira ko zasebna marka, a i isti je to avto u osnovi\nPost od starac vujadin » 23 Jul 2019, 18:44\nPost od pedja » 04 Avg 2019, 10:10\nJuče sam (u salonu) malo ošmekao ovaj automobil, u najvišem paketu opreme, sa (polu) kožnim sedištima.\nManje mi se svideo uživo, u odnosu na slike. Nije strašno, ali mi nešto fali, ili ima viška, ko zna. Verujem da je udoban, svašta ima od opreme, ali ima neko nepoznato ali\nNa brzinu, ostave u vratima su plitke, naslon za ruku se otvara na pola, uzdužno, što malo žulja, a nema ni više "nivoa" otvaranja, amo max rupa, ili ja nisam našao na brzinu. Komande na centralnoj su mi 'nako, a oblik instrumenata (ovde je veliki displej) u ovom fazonu mi ne leži, kao ni kod novih PUGova, iako nisu isti. Ručica manuelnog menjača mi se vizuelno i materijalom nikako ne uklapa u najviši paket opreme, plus u HRVu (recimo) je na sličan fazon postavljena, ali dosta prirodnije i lepše leži, kada se uvališ i osloniš na naslon na ruku.\nDeluje veći nego što jeste. Kada lepo sednem (nešto preko 190cm), a ja nisam od onih koji se maksimalno uvaljuju na dole i u nazad, iza nije baš prijatno osobi od 175cm, kojoj noge biju u sedište. Kada sam na granici prijatnog sedenja, iza staje knap.\nOsim toga, sedišta su odlična, pozadi su tri odvojena, koja se pomeraju napred/nazad i lepo se sklapaju, a zadnja stakla su prilično tamna, tako da je vožnja pozadi sigurno super, kad se smestiš. Napred, sa obe strane, kačim nogama vrata pri izlasku, a nisam jedini, jer ima dosta tragova.\nRekao bi čovek da sam tražio mane ili da nešto tu ne valja žestoko. Ne, dobar je, ali verovatno ne bi bio moj izbor za iznos na tabli pored (27k, sa nekim popustom, Shine + par dodataka, 1,5hdi/130).\nKo zna šta bih našao, da sam se posvetio\nP.S. Pored ove teme, ovaj automobil ima dve teme, istog naziva (Citroen C5 Aircross), obe pokrenuo Geza, obe u Automobili/Noviteti. Ncccc\nAdmine, koristi pretragu


Profil investitora: Pavel Melnikov | | Economy.rs\nPavel Melnikov rođen je 7. avgusta 1964. godine u Lenjingradu, današnjem Sankt Peterburgu (Rusija). Osnivač je kompanije koja danas predstavlja najvećeg dobavljača sanitarnih proizvoda u Rusiji, Vesta Regions LLC, i rukovodi mnogim kompanijama koje se bave proizvodnjom i prodajom sanitarnih proizvoda. Do danas je dobio više od 100 patenata za proizvode i konstruktivna rešenja iz oblasti sanitarnog inženjerstva. Takođe je vlasnik žigova VALTEC, MINKOR, TENRAD i BRIXIS.\nPavel Melnikov: obrazovanje\nPo završetku škole, Melnikov je pokazao kreativnost i interesovanje za razvoj inovativnih rešenja. Godine 1979. upisao se u Lenjingradsku Elektrotehničku višu školu, gde je stekao specijalno obrazovanje iz elektrotehnike za industrijska preduzeća i instalacije. Po završetku više škole i služenja u vojsci, upisao se u Lenjingradski mašinski institut (današnji Baltički državni tehnički univerzitet), gde je stekao visoko obrazovanje iz radio-elektronske opreme.\nMelnikovljeva najveća preduzeća\nPavel Melnikov je započeo svoju poslovnu karijeru početkom 90-ih. U početku se bavio razvojem inovativnih grejnih i vodovodnih proizvoda da bi stvorio adekvatna rešenja za rusko tržište. Danas je zaštitni znak VALTEC, čija licenca pripada njemu, jedan od najpoznatijih brendova na ruskom tržištu u oblasti sanitarija.\nJedan od prvih investicionih koraka preduzeo je 2008. godine kada je uspostavio saradnju sa Kinom, a ta saradnja se nastavlja i danas.\nMelnikov je 2009. osnovao novu kompaniju, NovaTerm LLC, kako bi uspostavio direktne odnose sa nekim od najvećih proizvođača radijatora u Italiji i uvozio njihove proizvode u Rusiju.\nOd 2010. godine fokusiran je na davanje licencnih prava koja poseduje, kao što su Tenrad, Brixis, VESTAtrading, Minkor i nekoliko drugih. Svi proizvodi proizvedeni pod njegovom licencom redovno se testiraju kako bi se utvrdio kvalitet njihove izrade.\nMelnikov takođe izdaje komercijalne prostore koji mu pripadaju, uključujući komercijalne objekte u Sankt Peterburgu.\nPavel Melnikov je trenutno apsolutni vlasnik niza kompanija, uključujući Moscow Region, OOO «Luč», OOO «Эnergoresurs», OOO BIS No. 1 i OOO Vesta Regioni.\nPotencijalni investicioni projekti u Srbiji\nPavel Melnikov takođe planira da investira i u Srbiji, u proizvodnju inženjerskih sanitarnih proizvoda čiji kvalitet bi ispunjavao potrebne standarde.\nPREVIOUS POST Previous post: Operacija kile nije bauk i ne treba je odlagati!


Faneuil Hall Marketplace : hoteli blizu, fotografije, adresa, Сједињене Државе plan, blizu, rezervacija\nFaneuil Hall Marketplace (Сједињене Државе)\nAdresa: 239 Atlantic Ave, Boston, MA 02110\nDržava: Massachusetts (MA)\nTelefon 1: +1 617 523-1300\nInternet sajt: www.faneuilhallmarketplace.com\nNalazi se u ulici ONE INDIA STREET, pozicija mu je jugozapad za grad Orient Heights, a od centra je udaljen samo 11 minuta kolima.Stil hotela Oakwood Boston je Porodičan, a pruža pun komfor i usluge kNastavakao što su: n.a.. Sakrijte\nU hotelu Harborside Inn pronaći ćete sve usluge koje treba da ima hotel kategorije tri zvezdice za grad Boston: Recepcija otvorena 24 sata, Novine, Sobe za nepušače, Perionica, Ekspres prijava/odjava Nastavakgostiju, Samo za nepušače. Stil ovog hotela je Porodičan.Harborside Inn ima 54 soba/e/u, čiji se široki spektar kreće od soba tipa Double do soba tipa Double, a najniža cena je 9 694 dinar - Srbija . Na 7 minuta hodom udaljenosti od centra, ovaj hotel u ulici 185 State Street sa pozicijom istok za grad Boston, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Ovaj hotel pruža i posebne pogodnosti, kao što je na primer: pogodno za osobe u invalidskim kolicima.U njemu postoji brza internet konekcija.Drugi putnici su ovom hotelu dali ocenu 3 od 5. Korisne informacije:U ovom hotelu biće Vam na raspolaganju parking uz naplatu.Sakrijte\nHotel ima 201 soba/e/u, i to od soba tipa Room do soba tipa Superior Room. Cene najjeftinijih soba u hotelu Millennium Bostonian Hotel Boston kreću se od 21 040 dinar - Srbija . Stil hotela MillenniumNastavak Bostonian Hotel Boston je Luksuzan, a pruža pun komfor i usluge kao što su: Recepcija otvorena 24 sata, Poslovni centar. Na 11 minuta kolima udaljenosti od centra grada, ovaj hotel se nalazi u ulici AT FANEUIL HALL MARKETPLACE, a pozicija mu je jugozapad za grad Orient Heights. Sve to ga čini idealnim za otkrivanje grada i okoline.Ima brzu internet konekciju.Pripada hotelskom lancu MU.Uživajte u pogodnostima koje ovaj hotel pruža, kao što je na primer masaža. Ovaj hotel pruža i posebne pogodnosti, kao što je na primer: pogodno za osobe u invalidskim kolicima.Sakrijte\nStil hotela Marriott's Custom House je Luksuzan, a pruža pun komfor i usluge kao što su: Recepcija otvorena 24 sata, Poslovni centar. Marriott's Custom House ima 84 soba/e/u. Cene se kreću od 29 490 dNastavakinar - Srbija za najjeftinije sobe, ali na raspolaganju su sobe svih kategorija: od soba tipa One-bedroom villa do soba tipa Room.Na 7 minuta hodom udaljenosti od centra, ovaj hotel u ulici Three McKinley Square sa pozicijom istok za grad Boston, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.U njemu postoji brza internet konekcija.Deo je lanca Marriott Hotels & Resorts.Ovaj hotel pruža i posebne pogodnosti, kao što je na primer: pogodno za osobe u invalidskim kolicima.Možete da se opustite zahvaljujući pogodnostima koje nudi hotel, kao što je na primer bazen. Još korisnih informacija:U ovom hotelu biće Vam na raspolaganju parking.Sakrijte\nU hotelu Millennium Bostonian Hotel pronaći ćete sve usluge, a posebno: Restoran, Room Service, Bar, Recepcija otvorena 24 sata, Novine, Sobe za nepušače, Poslovni centar, Perionica, Posluženje doručkNastavaka u sobi , Ekspres prijava/odjava gostiju, Samo za nepušače, Televizija, Klimatizovano, Satelitska televizija. Kategorija mu je četiri zvezdice, a stil Luksuzan.Na 6 minuta hodom udaljenosti od centra grada, ovaj hotel se nalazi u ulici 26 North Street, a pozicija mu je severoistok za grad Boston. Sve to ga čini idealnim za otkrivanje grada i okoline.Možete da se opustite zahvaljujući pogodnostima koje nudi hotel, kao što je na primer teretana. Ovaj hotel pruža i posebne pogodnosti, kao što je na primer: terasa.Ima brzu internet konekciju.Deo je lanca Millennium Hotels.Napomena:U ovom hotelu biće Vam na raspolaganju parking uz naplatu.Sakrijte


Predstavniici buduće parlamentarne većine u brčanskoj skupštini danas su parafirali zajedničku platformu rada za naredne četiri godine, te razgovarali o raspodjeli čelnih pozicija u Distriktu, odnosno poziciji gradonačelnika.\nPredstavnici Srba i Bošnjaka istakli su danas svoje kandidate za gradonačelnika, te naveli argumente zbog kojih smatraju da bi predstavnik iz njihovog naroda trebalo da bude gradonačelnik Brčkog.\n„Argumenti koje smo čuli nisu precizirani niti jedniom aktom u Distriktu i stoga smatramo da je neophodno doći do kompromisa. Ono što je stav Hrvata, odnosno HDZ-a, jeste da mi smatramo da nije dobro da iz jednog naroda, u dva uzastopna mandata, bude gradonačelnik, već smo mi za princip rotacije“, kazao je u ime HDZ-a, Ivo Filipović.\nInače, razgovori i na ovu temu, biće nastavljeni već sutra, a očekuje se da inaugurativna sjednica Parlamenta Distrikta, na kojoj će biti izabran gradonačelnik, predsjednik brčanske Skupštine i njegov zamjenik, bude održana prije katoličkog Božića, odnosno prije 25 decembra.


Stiže saharska prašina i žuta kiša, ne perite automobile\nVelike količine saharske prašine stigle su u zapadnu Evropu i zapadni Mediteran ovog vikenda, a prašina je već i u Hrvatskoj. Kako pojedini medeiji javljaju, očekuje se da prašina dođe u Srbiju u utorak i sredu,a to će se najbolje videti u delovima gde će biti kiše, pri čemu će voda biti zamućena, žućkaste boje.\nStrana 12 od 837


Patrijarh Porfirije: Svako da poštuje svakoga, na to nas Bog poziva - Glas Srpske\nSrna 28.11.2021 21:26\nBEOGRAD - Njegova svetost patrijarh srpski Porfirije rekao je da je sa tugom pratio fizičke sukobe koji su izbili tokom blokada puteva u Srbiji i apelovao na sve da čuvaju jedni druge, a ne da se tuku, te da Bog poziva da svako poštuje svakoga.\n"Juče sam sa tugom pratio kako su među nama, pripadnicima istog naroda, ali i građanima Srbije, nezavisno od toga kom narodu pripadaju, izbili fizički sukobi", rekao je patrijarh Porfirije u video-obraćanju na svom "Instagram" profilu.\nPatrijarh je naveo da se to dešava na samom ulasku u božićni post. "Bijemo se međusobno pesnicama, motkama, kamenujemo autobuse, razbijamo glave jedni drugima, uništavamo imovinu", naveo je patrijarh.\n"Oni koji stvaraju konflikte i upravljaju krizama i sukobima u svetu, ali isto tako i oni koji kod nas polarizuju, dele i svaku temu politizuju da bi stvarali razdore iz sebičnih, parcijalnih interesa, sve to dobro znaju", kaže srpski patrijarh.\n"Svako je svakome potreban. Ne možemo jedni bez drugih. Svako da poštuje svakoga, na to nas Bog poziva", poručio je patrijarh.\nJuče je nekoliko nevladinih ekoloških organizacija, uz podršku dijela opozicije, blokiralo pojedine saobraćajnice u Beogradu i Srbiji, zbog, kako su rekli, zakona o referendumu i o eksproprijaciji.


Sportske.net - Janković: ''Nema rasizma!''\nJanković: ''Nema rasizma!''\nU danu kada cela Evropa ''bruji'' o vanfudbalskim dešavanjima u Kruševcu, selektor mlade reprezentacije Srbije Aleksandar Janković pokušava da priču usmeri na fudbalske teme, ali naravno nije mogao da izbegne komentar na optužbe iz Engleske.\nJoš jedan kvalifikacioni ciklus je završen za mladu reprezentaciju Srbije, koja ni ovog puta nije uspela da se izbori za plasman na Evropsko prvenstvo.\nUtisak o igri ''Orlića'' u minulim kvalifikacijama generalno i nije tako loš, bez obzira na eliminaciju od Engleza, ali bukvalno poslednji minut sinoćnjeg meča izazvao je nešto zbog čega nam stižu oštre osude sa Ostrva.\nSelektor mlade reprezentacije Srbije Aleksandar Janković sinoć nije želeo da se bavi nemilim scenama, nerado je to činio i danas, ali je jasno stavio do znanja da, po njegovom mišljenju, rasizma nije bilo na stadionu u Kruševcu.\n''Englezi su o rasizmu pričali i u najavi ove utakmice, pre nego što su i došli u Kruševac. Nije to bilo fer s njihove strane, a da je neko sinoć zaista došao s namerom da vređa na rasnoj osnovi, on bi to činio od prvog minuta, ne bi čekao 95. minutu. Žao mi je što se posle utakmice priča o rasizmu, a rasizma nema'', uverava Janković, a prenosi ''Mondo''.


Heroji Prvog svetskog rata: Životinje koje su bile deo savezničke ratne mašinerije | Tacno.net\nAutor 👤nationalgeographic.rs 21.11.2018. u 08:04\n40 fotografija predivnih beba životinja u 2013\nPomozimo im da prežive!\nFBI zlostavljanje životinja počinje da tretira kao “zločin protiv društva”!\nNaučnici su se našli pod velikim pritiskom da pronađu zvanične izveštaje o doprinosu životinja i one se danas pojavljuju kao neopevani heroji Prvog svetskog rata. Francuska je nedavno odlučila da prizna njihovu ulogu u ratu a Velika Britanija je 2004. postavila veliki spomenik doprinosu životinja u londonskom Hajd parku.\nPrvi svetski rat je predstavljao rođenje industrijskog ratovanja, s tenkovima, kamionima, avionima i mitraljezima u akciji. Ipak, sve veća sofisticiranost instrumenata smrti nije mogla da se poredi s njuhom psa zaduženog da pronalazi ranjenike, konjima i mazgama koji su dovlačili municiju i hranu ili golubovima koji su služili kao operateri telekomunikacija a ponekad i kao špijuni, noseći minijaturne kamere i snimajući nemačke položaje.\nU mnogim zemljama su konji i mazge bili rekvirirani. Građanima Francuske je bilo naređeno, pod pretnjom vojnim sudom, da do 14. novembra 1914. predaju svoje konje i mazge Komitetu za rekviriranje. Već tada je postajalo jasno da neće biti brzog završetka rata.\nGolub spasio 194 vojnika iz “Izgubljenog bataljona”\nMeđu pernatim herojima posebno se istakao golub-pismonoša Šer Ami (Dragi Prijatelj), koji je opravdao svoje ime spasivši živote 194 američka vojnika iz “Izgubljenog bataljona” 77. pešadijske divizije, izolovanih iza neprijateljskih linija tokom ofanzive na liniji Meza-Argon u istočnoj Francuskoj 1918. godine.\nMajor Čarls Vitlsi je 4. oktobra poslao Šer Amija u nebo s orukom u kojoj je bila lokacija bataljona i molba: “Za ime boga, prekinite”.\nŠer Ami je usled neprijateljske vatre ostao bez oka i noge ali je nastavio da leti, oko 40 kilometara za pola sata, prema podacima američke Komisije za stogodišnjicu Prvog svetskog rata. Preživeli vojnici iz “Izgubljenog bataljona” su se četiri dana kasnije pridružili američkom frontu.\nDrugi golub-pismonoša po imenu Vajan je u službi francuske vojske takođe izneo neverovatne podvige tokom rata.\n“Ovo je moj poslednji golub”, bila je očajnička poruka koju je 4. juna 1916. poneo iz opkoljenog utvrđenja Vo, u blizini Verdena.\nKonji kao drevni ratnici\nKako je navedeno u članku u listu Sante Fe, magazin iz decembra 1915, posao je bio dobar za “sve osim za životinje”.\nMeđu egzotičnijim životinjama korišćenim u ratu bio je pavijan Džeki, koji je služio u Prvoj južnoafričkoj pešadijskoj brigadi u tada britanskom Egiptu a kasnije i u rovovima u Francuskoj i Belgiji. Zahvaljujući istančanom sluhu i vidu, mogao je da upozori vojnike na kretanje neprijatelja i eventualne napade.\nJedan pripadnik medicinskog korpusa opisao je taj postupak rečima da je Džeki “pio hloroform kao da je viski” i da se brzo oporavio.\nPavijan, psi, pa čak i lisice kao maskote\nI čovekovi najbolji prijatelji pomagali su vojnicima da prežive. Psi su najpre služili da pronađu ranjenike, pritom učeći da razlikuju prijatelje i neprijatelje. Takođe, bili su i stražari, kuriri i lovci na pacove, uz vaške i buve najveću muku u rovovima. Francuska vojska je u decembru 1915. formirala službu posvećenu ratnim psima.\nTi psi i druge maskote su pomagali vojnicima da “razmišljaju o životu i životu koji su se nadali da će ponovo pronaći”, rekao je istoričar Erik Barate.\nTagovi: golub pismonosapsi u ratovimaratni heroji zivotinjezivotinje u ratovima


Nikola Selaković posetio Gradski odbor SNS-a - Radio televizija Pančevo\nNikola Selaković posetio Gradski odbor SNS-a\nDruštvo Najvažnije Pančevo Politika Vesti\n25. maja 2020. 25. maja 2020. 0579\nČlan predsedništva Srpske napredne stranke i generalni sekretar predsednika Republike Srbije Nikola Selaković, posetio je danas grad Pančevo i Gradski odbor Srpske napredne stranke gde je održao razgovor sa članstvom.\nGeleralni sekretar predsednika Republike Srbije Nikola Selaković, kao član Predsedništva SNS, posetio je Pančevo gde je građanima ali i svojim stranačkim kolegama poručio da očekuje da 21. juna iskoriste šansu i izaberu bolju budućnost za našu decu.\nSelaković je naveo da je kao rezultat dobrog poslovanja u toku proteklih godina, naš grad uspeo da uštedi određenu sumu novca i da taj isti novac usmeri u dalji razvoj tamo gde je on zaista potreban.\nU gradskom odboru Srpske Napredne Stranke u Pančevu vladala je velika zainteresovanost za posetu Nikole Selakovica generalnog sekretara predsednika republike. Svi prisutni poštovali su preventivne mere koje je donela Vlada Republike Srbije tokom pandemije korona virusa.\nMilovi fašisti dozvolili ulaz u Crnu Goru svima osim za Srbe iz Srbije i Republike Srpske!\n“Pao” odmah nakon razbojništva! PU Pančevo uhapsila razbojnika odmah posle pljačke…\nMica Milakov 31. decembra 2018. 31. decembra 2018.


Faktor | "Nema popuštanja u procesu formiranja vlasti, bio bi to put BiH u anarahiju"\nObjavljeno: 17.11.2019. u 17:47\nNadam se da ćemo formirati vlast, ali je formirati možemo jedino na ovim principima, jer ako bismo sada popustili, i taj princip bacili pod noge, pitanje je šta bi bilo sljedeće\nČlan Predsjedništva BiH Šefik Džaferović boravio je danas u Mostaru gdje je obilježena 27. godišnjica Četvrtog korpusa Armije RBiH. Između ostalog, u svom obraćanju na svečanoj akademiji održanoj tim povodom osvrnuo se i na aktuelnu političku situaciju u Bosni i Hercegovini.\n-Slabljenjem uloge međunarodne zajednice u BiH, antibosanske političke snage su podigle glavu. Snage koje su u ratu agresijom na BiH pokušale da ostvare oružjem svoje ciljeve, danas to pokušavaju da urede političkim sredstvima. Budućnost ove zemlje je u njenoj unutrašnjoj reintegraciji, i integraciji tako reintegrirane BiH u EU, NATO savez i druge svjetske tokove- istakao je Džaferović, dodajući kako mnogi šire islamofobiju i laži o nama, pokušavaju da od nas naprave opasnost u svijesti zapadne Evrope, kako bi lakše završili svoj posao i ciljeve.\n-Ovdje žive vrlo tolerantni ljudi. Evropa može puno toga da nauči iz BiH od nas-poručio je.\nNaglasio je kako se nikome neće popustiti u procesu formiranja vlasti.\n-Nema popuštanja, odluke ove države koje su donesene moraju se poštovati.Na tome insistiram i nadam se da ćemo formirati vlast, ali je formirati možemo jedino na ovim principima, jer ako bismo sada popustili, i taj princip bacili pod noge, pitanje je šta bi bilo sljedeće. Bio bi to put u nepoznato, u anarhiju i zbog toga ćemo nastaviti da se borimo na ovim principima za BiH- zaključio je Džaferović.\nŠefik Džaferovićčlan Predsjedništva BiHMostarvlastBiHanarhija


Vodovod Nikšić | Vodovod Nikšić\n040 232 250 info@vodovodnk.me\nPROIZVODNJA VODE NA VODOIZVORIŠTIMA I DISTRIBUCIJA ZA POTREBE POTROŠAČA NA TERITORIJI NIKŠIĆA\nSAKUPLJANJE I TRANSPORT KOMUNALNIH I ATMOSFERSKIH VODA NA TERITORIJI NIKŠIĆA\nSAKUPLJANJE I PREČIŠĆAVANJE OTPADNIH VODA NA TERITORIJI NIKŠIĆA\nGEOGRAFSKI INFORMACIONI SISTEM (GIS) PREDSTAVLJA SISTEM ZA INTEGRISANJE, ČUVANJE, ANALIZU, DIJELJENJE, UPRAVLJANJE I PREZENTACIJU PROSTORNIH PODATAKA\nJun 23, 2022 | aktuelnosti\nPoštovani građani, Obavještavamo Vas da smo uslijed loše hidrološke situacije i nenamjenske i neracionalne potrošnje vode, donijeli odluku o restriktivnom vodosnabdijevanju br.4205 od 23.06.2022 godine i uveli restrikcije za sledeće grupe naselja 1.Podkapić,...\nJun 12, 2022 | aktuelnosti\nObavještenje o prekidu vodosnabdijevanja za dan 17.05.2022. godine\nMay 16, 2022 | aktuelnosti\nD.O.O. ”Vodovod i kanalizacija”- Nikšić obavještava svoje korisnike da će doći do prekida vodosnabdijevanja od raskrsnice ulica: Vuka Karadžića, Milovana Pekovića i VI crnogorske do Željezare. Naselje pod Trebjesom, naselje Budo Tomović i Ozrinići u periodu od 09 do...\nSvjetski dani voda 22. mart\nSvjetski dan voda obilježava se svake godine 22. marta s ciljem podizanja svijesti javnosti i usmjeravanja globalne pažnje na značaj i važnost vode, te promociju održivog korištenja postojećih vodnih resursa. Ove godine, Ujedinjene nacije obilježavaju Svjetski dan voda uz globalnu javnu raspravu o tome kako ljudi vrednuju vodu i sve vrste njene upotrebe. Vrednovanje vode znači prepoznavanje i razmatranje svih raznolikih blagodati i rizika koje voda pruža, a obuhvaća njezine ekonomske, socijalne i ekološke dimenzije, kao i raznolika kulturna i religijska značenja. Vrijednost vode je mnogo veća od njene cijene, jer ima ogromnu važnost za domaćinstva, zdravstvo, kulturu, obrazovanje, ekonomiju i integritet našeg prirodnog okoliša. Ako previdimo bilo koju od ovih važnosti, riskiramo loše upravljanje ovim nezamjenjivim resursom.\nHercegovački put , bb\ntel. 040 232 250\nUl Dragice Pravice\nZgrada Komunalnog preduzeća\nPrijavite se na sajt radi bržeg informisanja o aktivnostima\nSva prava zadržana DOO Vodovod i kanalizacija Nikšić


Oglas za projektnog službenika u kancelariji Antene Programa Crna Gora-Kosovo 2014-2020 | EUME\nNaslovnica Press info Press IPA Oglas za projektnog službenika u kancelariji Antene Programa Crna Gora-Kosovo 2014-2020\nOglas za projektnog službenika u kancelariji Antene Programa Crna Gora-Kosovo 2014-2020\nOpis poslova možete pronaći ovdje.\nPrijavu je potrebno dostaviti direktno poštom ili putem e-mejla do 16. IV 2017. na sledeću adresu: Ministarstvo za administraciju i lokalnu samoupravu, Bivša zgrada Rilindja, sprat 11, Priština, Kosovo ili e-mejlom: hazbije.kelmendi@rks-gov.net.


JETHRO TULL TREĆI PUT U SRBIJI: Ijan Anderson ekskluzivno najavljuje koncert u Sava Centru (VIDEO) | Kultura | Espreso\nTrenutna postava benda Jethro Tull, Foto: Promo\n"Kada smo prvi put svirali u Beogradu, sećam se da je to bilo teško iskustvo, zbog veoma agresivnog obezbeđenja koje je kontrolisalo publiku. Koliko se sećam, tu su bili uniformisani policajci sa psima. Bilo je veoma zastrašujuće i za nas i za publiku"\nObjavljeno: 11.10.2018. 18:37h\nJethro Tull, jedan od najvećih rok bendova u istoriji, na čelu sa legendarnim Ijanom Andersonom, u nedelju 14. oktobra svira u Sava centru u Beogradu u okviru svoje "50th Anniversary Tour" turneje.\nVeliki britanski bend je dosad snimio 30 albuma i prodao ih u 50 miliona primeraka, a odsvirali su više od 3.000 koncerata u 40 zemalja. -\nJethro Tull nastupaju u sledećoj postavi: Ijan Anderson – flauta, vokal, akustična gitara, Florian Ophale - gitara, John O’Harra - klavir, harmonika, vokal, David Goodier - bas, vokal i Scott Hammond - bubnjevi.\nUlaznice za ovu svirku u prodaji su po cenama: 1990,00 RSD, 2.800,00 RSD, 3.400,00 RSD i 3.990,00 RSD na blagajni Sava Centra i svim prodajnim mestima Eventima – www.eventim.rs.\nIjan Anderson, vođa legendarnog Jethro Tulla, pristao je da pred veliki koncert u Beogradu da intervju za Espreso.\nSvirali ste dva puta u Beogradu, jednom 1974. godine i drugi put 2004. godine. U kakvom su vam sećanju ostali ti koncerti?\nKada smo prvi put svirali u Beogradu, sećam se da je to bilo teško iskustvo, zbog veoma agresivnog obezbeđenja koje je kontrolisalo publiku. Koliko se sećam, tu su bili uniformisani policajci sa psima. Bilo je veoma zastrašujuće i za nas i za publiku.\nAli, to je bilo tada, 1974. godine, i od tada su se stvari poboljšale, pa još jednom pogoršale, i sada su ponovo bolje. Sada su okolnosti takve da očekujem da će sve biti dobro. Što se tiče drugog koncerta, bio je to još jedan nastup u nizu na turneji. Ne sećam se ničega lošeg, tako da je verovatno bilo sve kako treba.\nBili ste jedan od najpopularnijih bendova u bivšoj Jugoslaviji i uticali ste na generacije ovdašnjih bendova i muzičara. Zbog čega je vaša muzika uspela da postigne takav globalni uspeh i prihvaćenost u različitim delovima sveta?\nOd 1969. do kraja sedamdesetih, imali smo veoma rasprostranjenu bazu fanova. Prvo smo postali popularni u Velikoj Britaniji, Nemačkoj, Skandinaviji. Potom i u SAD, pa u ostalim evropskim zemljama. Tokom sedamdesetih su za nas znali i u Indiji, Japanu, Istočnoj Evropi, Latinskoj americi. Potrebno je vremena za tako nešto, to se nije dogodilo odjednom.\nDrago mi je što nismo nastupali na Vudstoku, jer nam je trebalo više vremena. Svirati pred tolikom publikom u tom trenutku, bilo bi greška. Tada sam rekao našem menadžeru da ne želimo to radimo. Srećom, on se složio s nama. Bili smo jedan od bendova, poput Led Zeppelin, koji nije nastupio na Vudstoku. Oni su već bili spremni, bili su godinu dana ispred nas što se tiče nastupa na turnejama. Nama je trebalo još vremena.\nOko 1971. smo postali globalno prepoznati, u vreme albuma "Aqualung". Dakle, to su neke četiri godine koje su nam bile potrebne da postanemo internacionalno uspešan bend.\nDa li ste bili upoznati sa muzikom u Jugoslaviji, ili zemljama koje su nastale nakon raspada SFRJ?\nPovremeno sam slušao muziku s ovih prostora kada bi mi neko dao CD. Ali, to je bilo u vreme CD plejera. Više se i ne sećam kada sam poslednji put imao CD plejer, više ih nema ni instaliranih u kompjuterima. Ljudi mi i dalje daju CD-ove, a ja im kažem "veoma vam hvala, nadam se da ću ga preslušati kada se vratim kući". Ali, često to nisam u mogućnosti da uradim.\nAko tražite od mene da navedem neki srpski hevi metal, rok, progresiv bend, ili džez grupu, ne bih umeo da vam kažem. Štaviše, ja ni ne slušam previše muzike uopšte. Nemojte se osećati loše zbog činjenice da ne mogu da navedem nijedan srpski rok bend. Ne znam nijedan bend ni iz Hrvatske, ili Brazila, Nemačke, čak ni bendove iz SAD ne znam dobro. Ja ne slušam rok muziku.\nNegde ranih sedamdesetih sam prestao da slušam pop i rok muziku, jer nisam želeo da budem pod uticajem onoga što drugi ljudi rade. Znam ko su ZZ Top. Znam ko je Meat Loaf. Verovatno bih prepoznao Pink Floyd. Sasvim sigurno bih prepoznao Led Zeppelin, jer smo išli s njima na turneju 1969. i ranih sedamdesetih. Izuzev toga, obraćate se pogrešnom čoveku. Nemam pojma šta je bilo na muzičkim top listama ni 1972, ni danas. Ne znam ništa! (smeh)\nČak me ni ne interesuje šta rade ljudi u pop i rok muzici. Kada se ja njome bavim, to je samo moja muzika i na to se koncentrišem. Ako i slušam muziku, to je obično klasika. Volim da zaštitim svoje uši od agresivne muzike.\nDakle, sem klasike malo toga?\nSem toga, ne slušam muziku uopšte. Slušam vesti. CNN, BBC, Al Džaziru, Rusku televiziju. To je uglavnom "loša muzika", ali je slušam svejedno jer želim da znam šta se dešava u svetu.\nŠta je to što vas naročito dotiče kada gledate ili slušate informativni program?\nŽivimo u eri uspona populizma. Harizmatičnih, glasnih, a ponekad i korumpiranih lidera, koji su na vlasti u velikim zemljama. Ne radi se samo o Rusiji ili SAD, govorimo i o još nekoliko evropskih zemalja u kojima se dešava ista stvar. Svi bi trebalo da budemo zabrinuti zbog uspona nacionalizma. Patriotizam je nešto drugačije. To je ljubav prema vlastitoj zemlji. Nacionalizam je mržnja prema drugim zemljama. To je veoma značajna razlika. To su dve stvari koje me brinu.\nAli stvar koja je najviše zabrinjavajuća je globalni rast populacije, kao i klimatske promene koje će uticati na buduće generacije. Kada se radi o globalnoj populaciji, nijedan lider - ni većina ljudi - ne žele da pričaju o tome. O tome koliko će imati beba, ili koliko treba da bude velika porodica. Možemo da očekujemo rapidan porast broja stanovnika u nekim svetskim zemljama, dok će se u Evropi taj broj redukovati, što je dobro. Jedno ili dva deteta, to je dobro. To je blagoslov! Tri deteta, to je početak kolekcionarstva.\nJa neću biti na ovoj planeti kada sr*nje započne, kada krenu masovne migracije i uticaji klimatskih promena. Na kraju ovog veka biće 12 milijardi ljudi na planeti, što Zemlja neće moći da izdrži.\nVećina vaših fanova iz sedamdesetih sada su u ozbiljnim godinama. Takođe, i nove, mlađe generacije se interesuju za vašu muziku. Kakvu publiku očekujete na beogradskom koncertu?\nIz mog iskustva, postoje zemlje u kojima više mladih ljudi dolazi na naš koncert. To su uglavnom latinske i mediteranske zemlje. U SAD, Nemačkoj ili Velikoj Britaniji, naša publika je uglavnom starija, i nema puno mladih koji dolaze na koncerte u tim zemljama. Pretpostavljam da će i u Srbiji biti najviše ljudi u pedesetim i šezdesetim godinama, i možda 10 procenata tinejdžera i mlađih ljudi u dvadesetim, radoznalih da vide šta je to klasičan rok.\nTo je muzika njihovih roditelja, i svojevrstan način da budu u toku sa njihovim interesovanjima. Način da nešto nauče o njima. U nekom trenutku života dođemo do tačke kada, umesto da se svađamo sa njima i budemo negativni u tom odnosu, postajemo radoznali. I onda, počnemo da slušamo muziku koju oni slušaju. Gledamo filmove, i čitamo knjige koje su oni pročitali. To je način da se zbližite s roditeljima kada postanete zrele, odrasle individue. Mislim da je to jedan od razloga zbog kojih se mlađe generacije interesuju za muziku šezdesetih i sedamdesetih, možda i osamdesetih.\nZa te stare generacije, sve to je bilo sjajno i novo. Slušanje te muzike je bilo kao da kupite nov Mercedes i vozite ga oko zgrade da se pohvalite pred društvom. Muzika je definisala vašu ličnost, činila da se osećate dobro i posebno.\nŠirila se i u zemljama gde je pop i rok muzika zapravo bila zabranjena, tokom šezdesetih i sedamdesetih. I kada su te zemlje počele da se menjaju, muzika je bila deo te promene. U Rusiji recimo, u vreme Gorbačova. Tada je državna izdavačka kuća Melodiya Records, 1987. godine, objavila prve dve inostrane pop-rok ploče u istoriji. To su bili The Beatles i Jethro Tull.\nKakvu ste setlistu spremili za beogradski koncert?\nTurneja na koju smo trenutno je velika produkcija povodom 50. godišnjice osnivanja benda, što daje čitav kontekst muzici. Uglavnom ćemo biti fokusirani na šezdesete i sedamdesete. Neće sve biti iz tog perioda, ali takav će biti najveći deo setliste. To je vreme kada je većina ljudi prvi put čula Jethro Tull. Takođe ćemo biti fokusirani na 36 članova grupe koji su se tokom njenog rada izmenjali. U nekom trenutku nastupa, sve ćemo ih videti na kratko na video bimu. Imaćemo i nekoliko gostiju na bini. Čitav vizuelni materijal je pažljivo spremljen, nedeljama smo radili na tome pre turneje. Moj sin je video umetnik koji je sastavio sav taj materijal, i zajedno smo radili na njemu.\nSpremate i novi album?\nNovi album će stići krajem 2019. godine. Stigli smo negde do polovine studijskog snimanja, ali nas je ova jubilarna turneja prekinula. Vratiću se na posao krajem godine, i nadam se da ćemo završiti album u prvim mesecima sledeće godine.\n(N. M. /I. Ć.)\nDžetro TalJethro TullIjan AndersonJan AndersonIan AndersonRokRokenrolKoncertSava centarintervjuEspreso intervju


Astrolog Smiljana Gavrančić : Ljubav na 29º Vodolije... Objavljen: 09. januar, 2012. | Autor: Smiljana Gavrančić\nLjubav na 29º Vodolije... Objavljen: 09. januar, 2012. | Autor: Smiljana Gavrančić\nLjubav na 29º Vodolije...\nObjavljen: 09. januar, 2012. | Autor: Smiljana Gavrančić\nSamo one zvezde (a preko njih i sazvežđa) koje su „dodirnute“ planetama ili vrhovima kuća bivaju „probuđene“ i sprovedene kroz prirodu planete ili kuće u život pojedinca. Ljudi tako nesvesno u sebi nose oživljenje mitove (ili delove mitova) i njihove sudbine, koje su definisane pričom sazvežđa.\nZato je prilikom tumačenja upliva date zvezde na planetu veoma važno proceniti da li se radi o celom mitu ili je u pitanju samo njegov deo. To zavisi od toga koliko je data planeta dobar provodnik za konstelaciju (sazvežđe) kojoj zvezda pripada. Tako, ukoliko je u pitanju konstelacija venerijanske prirode, onda će Venera svakako biti najbolji provodnik kroz koju će se lakše preneti čitav mit. Da bi se potvrdilo koji deo mita j u pitanju, pored prirode planete koja je u konjunkciji sa datom zvezdom, neophodno je pogledati da li i dispozitor pomenute planete potvrđuje to, kao i one planete u čijoj prirodi je posmatrana zvezda.\nGlavni povod za ovaj članak jeste «nebeski događaj» koji se odigrava u petak, 13. januara, 2012. godine. Radi se o konjunkciji Venere i Neptuna na 29º Vodolije! U blizini ovog stepena, nalazi se fiksna zvezda GIENAH (trenutno na 27º Vodolije 55’) iz sazvežđa Signus (Labud), predstavljajući levo krilo Labuda, čija je planetarna priroda Venera – Merkur.\nSazvežđe velikih ljubavi\nPriča o Labudu vezana je za Zevsa i Ledu. Leda je bila žena spartanskog kralja Tindareja u koju se zbog njene lepote zaljubio i sam vrhovni bog Zevs. Zevs nikada nije mogao da je osvoji te je uzeo oblik prekrasnog belog labuda da bi zadobio njenu ljubav. Leda je, ništa ne sluteći, zagrlila prijateljsko biće. Iz ove unije začeli su se Blizanac Poluks i devojčica Helena. Iste noći Leda je provela noć i sa svojim suprugom, Tindarejem, sa kojim je dobila ćerku Klitemnestru i Kastora – smrtnog Blizanca, budući da mu je otac bio smrtnik, za razliku od Poluksovog oca Zevsa. Zevs je uzeo oblik labuda da bi zaveo Ledu, te labud nosi u sebi erotsku asocijaciju, a i sama Afrodita na svom amblemu ima Labuda, pa i njene kočije vuku labudovi!!\nOvo je sazvežđe velikih ljubavi, zavodnika i uspešnog zavođenja. Lepota i erotičnost su bitne karakteristike konstelacije Labud. Opisuje brak i decu koja nastaju kao plod ljubavi. Ipak prilično velika je mogućnost da ovde nastanu i prevare, pa i vanbračna deca, kao i deca koja nisu od istog oca, odnosno da osoba ostane u drugom stanju sa ljubavnikom, a ne supružnikom. Česta potreba za paralelnim vezama je ono što je karakteristično za ovo sazvežđe...\nKada se Venera i Neptun budu sreli, 13. januara, na 29º Vodolije, dogodiće se čarolija na nebu... Venera je esencijalni signifikator za ljubav, a ovde je „boji“ egzaltirani Neptun sa stepena koji se vezuje za tajne (29º). Ova Venera obožava Neptuna, budući da ga egzaltira nalazeći se u Vodoliji (znaku Neptunove egzaltacije)... Ovde svakako imamo sliku velikog ljubavnog zanosa, zaljubljenosti i očaranosti, te velike mogućnosti da se ova Venera zaljubi u nešto što je njoj apsolutni ideal, nekako uzvišeno...\nKako se sve dešava na 29º, ovo i te kako upućuje da ove ljubavi moraju biti nekako tajne, tihe ili daleke, skrivene... Pre nego što se dogodi konjunkcija Venere i Neptuna, Venera će napraviti i trigon sa Saturnom, „Venera će se osloboditi straha i pronaći će lepotu i ljubav u Saturnu, u strahu...“. Stoga sad ova Venera hrabro korača ka Neptunu, ka svojoj idealnoj ljubavi, na koju je dugo čekala (29º vezujemo i za čekanje), spremna je da bude i u tajnoj vezi (29º), jer prave ljubavi su tajne, tihe, dok su najglasnije ljubavi – lažne.\nAko posmatramo ovu konjunkciju iz okoline Beograda i istočno od njega – u trenutku kada se dešava susret Venere i Neptuna na ovom posebnom stepenu – ove planete će biti smeštene u 8. kući, što je škorpionska kuća, pa ćemo u ovoj priči svakako imati i veliku strast, požudu, privlačnost, dubinu...\nNaravno, ova konjunkcija se i ovde odvija na samom kraju 8. kuće, pa će za sve zapadnije longitude (Hrvatska, Slovenija...) susret Venere i Neptuna se odigrava na vrhu 9. kuće – što će mnogo više naglasiti sam avanturizam i sklonost za ljubavi na putovanjima i inostranstvu.\nNo, kako je ovde pre svega probuđena zvezda iz sazvežđa Labud (ljubavna konstelacija), i to upravo zvezda prirode Venere, onda se dobar deo mita ovde može i ostvariti! Zanimljivo je da je u pitanju levo krilo Labuda, a kada pričamo o anatomiji sazvežđa, onda krilima uvek pripisujemo lakoću, lako rešavanje problema i prevazilaženje prepreka...\nS’ druge strane levo vezujemo za ženski princip, ono je simbol posledičnog, slučajnog i nesvesnog... Desno vezujemo za muški princip, uzročno, namerno i svesno. Desno samo po sebi govori i o tome što osoba sama čini, a levo je pokazatelj onoga što se osobi događa, ono što ka osobi ide samo... Dakle, ovde imamo mogućnost da ova ljubavna priča bude nekako lako realizovana, i da sama ide ka osobi, kao nešto što je posledica, slučajno i nesvesno...\nNaime, konkretni potencijal jedne zvezde izraziće se onoliko snažno i na onaj način na koji to odgovarajuća planeta (u ovom slučaju upravo Venera) kao „nosač“ zvezdanog uticaja to omogući na nivou posmatranog događaja. Kako smo već zaključili, ova ljubav mora biti tajna, jer to od nje traži Neptun na 29º Vodolije, a i sama Venera (ljubav) je na stepenu koji označava tajnu i voli tajnu (Venera u Vodoliji obožava Neptuna, jer ga egzaltira)! Ova ljubav se može realizovati i negde daleko, na moru, kao i na nekom neobičnom mestu (Vodolija)... Najpotrebnije je da bude tiha, jer tišina stvara čaroliju... Venera je, kao što znamo, i nastala od Urana (a sada je upravo u Uranovom znaku) i onda se stopila sa morskom penom što Neptun i jeste, tako da baš ovde na 29º Vodolije živi potencijal za jednu čarobnu ljubavnu priču, koja mora ispuniti sve one uslove jedne čarobne ljubavne priče.\nPerspektiva ljubavne priče sa 29º\nI na kraju, treba pogledati i samog Saturna, kao dispozitora Venera/Neptun konjunkcije. Vidimo da su Venera i Saturn u recepciji, što je lep znak, i što bi značilo da ova Venera iz slobodne Vodolije odlazi u znak svog sedišta, Vagu, u znak koji daje formu i stabilnost. Vaga ukazuje i na javnost, tako da se za ove u početku «tajne ljubavi», u vremenu (Saturn...) saznaje (...u Vagi).\nVenera preko dispozitora, osim toga što dolazi u znak svog sedišta, dolazi i u 4. kuću što je kuća bliskosti, porodice... Dakle, jedna priča koja počinje iznenada, van braka (Vodolija), tajno (29º), obojena jakim strastima (pozicija Venera/Neptun konjunkcije u 8) pretvara se nešto što bi moglo biti porodica (4. kuća) i brak (Vaga)?! Prvi, aplikacioni aspekt koji će Venera, preko svog dispozitora – Saturna, napraviti je konjunkcija sa Mesecom (koji će doći u znak Vage), što isto govori o emocijama, bliskosti, porodici... Ovde ustvari imamo spajanje serije 7 (Venera) i serije 4 (Mesec) u znaku Vage – što ljubav i jeste...\nProučavajaću prirodu datog sazvežđa, kao i anatomiju sazvežđa, odnosno figuru konstelacije kojoj zvezda pripada, doći će se do kokretnog značenja same zvezde, a u kombinaciji sa planetom koja se na njoj nalazi – do njenog jedinstvenog upliva na posmatrani događaj.\nU ovoj slici vremena koja se otvara pred nama, pre svega imamo izvesnu lakoću u samom zavođenju, u samoj realizaciji ljubavne priče, koja zbog pozicije na 29º mora nekako biti i tiha, skrivena – da bi bila idealna, čarobna i da bi na kraju rezultirala ispunjenjem...


MEAA prepoznatljiva širom iseljeničke populacije | MINA\nNATO savezništvo ostaje glavni mehanizam zaštite\nSavković i Marčić eliminisani\nNaslovnicaCrna GoraMEAA prepoznatljiva širom iseljeničke populacije\nMEAA prepoznatljiva širom iseljeničke populacije\nPodgorica, (MINA) – Crnogorska etnička zajednica Australije (MEAA) bila je uzor mnogim udruženjima i prepoznatljiva je širom iseljeničke populacije, kazao je njen predsjednik Mihailo Mandić i dodao da se upravo navršava 23 godine bogatog rada tog udruženja.\nOn je naveo da MEAA ima više od 150 registrovanih članova i da je posebno popularan njihov web sajt montenegro.org.au koji svih ovih godina propagira crnogorsku nezavisnost i nacionalne vrijednosti i prepun je korisnih istorijskih informacija vezanih za Crnu Goru i njen nacionalni identitet.\n“Prvi smo objedinili sva dostupna prezimena iz Crne Gore i taj registar pobuđuje izuzetnu pažnju naših posjetilaca i zahvaljujući konstantnom interesovanju on se stalno dopunjuje”, rekao je Mandić.\nOn je agenciji MINA kazao da se sjutra navršava 23 godine izuzetno bogatog rada MEAA koja je bila uzor mnogim udruženjima i koja je prepoznatljiva širom iseljeničke populacije.\nKako je naveo, do pojave MEAA nije se mogao naći nijedan statistički podatak o broju nacionalnih Crnogoraca.\n“Prije interneta glavnu riječ su vodili emigrantski listovi i njihove etničke radio stanice. Crnogorci su bili poklopljeni velikosrpskom propagandom i teorijom da se svakim izjašnjavanjem kao Crnogorac ne dobija ništa, a tako se samo nanosi šteta srpskoj zajednici”, dodao je Mandić.\nOn je kazao da je nakon registrovanja MEAA i mnogobrojnih žalbi državnim ustanovama u popisne formulare uvrštena i nacionalna odrednica Crnogorac.\n“Već prvim popisom 2002. godine u Australiji se izjasnilo 766 nacionalnih Crnogoraca, da bi 2016. taj broj iznosio 2.296”, rekao je Mandić.\nNa pitanje kako ocjenjuje odnos Crne Gore prema iseljenicima, Mandić je odgovorio da su sve vrijeme gajili nadu da će taj odnos biti na jednom ozbiljnom nivou uz puno uvažavanje udruženja koja su to zaslužila odnosom i zalaganjem za nezavisnu Crnu Goru.\n“Nažalost, taj odnos se konstantno obrušava pa nam iskustvo pokazuje da bismo daleko više uradili da smo bili pošteđeni bilo kakve “pomoći”. Porazan je osjećaj koji ti kazuje kako smo mi tu zbog njih, a ne oni zbog nas”, kazao je Mandić.\nKako je naveo, ne vide se promjene u načinu djelovanja i organizovanja dijaspore i njihovih udruženja, pa je i pristup izvan vremena.\n“Nastala je hiperprodukcija interesnih udruženja bez ikakvih rezultata, ali im se daje medijska pažnja iz ko zna kakvih razloga”, rekao je Mandić.\nPrema njegovim riječima, takav odnos doveo je do toga da je veliki broj istaknutih iseljenika iz prvog ešalona promocije i borbe za nezavisnu Crnu Goru osjetio veliku dozu razočarenja i jednostavno se sklonio.\n“Vrlo je malo nas koji još nešto pokušavamo, ali i taj ostatak energije sve se više bliži kraju”, rekao je Mandić.\nOn je kazao da su dva puta predlagali dva izuzetno cijenjena australska doktora i profesora na univerzitetima, koja su u prvih 50 na svjetskoj rang listi, za počasne konzule Crne Gore u Australiji.\n“Obojica su se “zaljubili” u Crnu Goru i posjetili je o svom trošku i pristali da ličnim angažovanjem doprinesu promociji Crne Gore”, naveo je Mandić.\nU prvom slučaju, kako je kazao, nijesu ni dobili odgovor.\n“U drugom su nam udarili šamar, i nama kao predlagačima i samom profesoru, kratkim obrazloženjem da kandidat ne zadovoljava kriterijume sa obzirom na to da nije bankar ili advokat”, rekao je Mandić, navodeći da je teško objasniti takav odgovor.\nKako je dodao, najnoviji slučaj desio se na nedavnim Danima dijaspore u Baru kada sa najvišeg nivoa nije pohvaljena MEAA, nego drugo udruženje iz Sidneja.\n“To drugo udruženje sve vrijeme je bilo na strani protivnika crnogorske nezavisnosti i u društvu velikosrpskih medija sa najogavnijim porukama i uvredama na račun Predsjednika i države Crne Gore”, kazao je Mandić, dodajući da je takav odnos prema njihovoj zajednici šokirao i njihove članove i simpatizere širom svijeta.\nUpitan na koji način održavaju veze sa matičnom državom, on je odgovorio da se trude da gaje odnos uzajamnog poštovanja sa institucijama sistema i medijima, ali da vjeruju da on uvijek može da bude bolji.\n“Tužno je što često doživimo neko neprijatno iskustvo po onoj – jedan korak naprijed – dva unazad”, naveo je Mandić.\nKako je kazao, formiranje Savjeta za dijasporu mnogo toga je obećavalo i očekivali su da će to biti pravi put do institucija sistema sa matičnom državom.\nKako je naveo Mandić, iako je konceptualni pristup zbog glomaznosti ukazivao na njegovu buduću neefikasnost, mnogi iseljenici su ušli sa velikim entuzijazmom u svoje radne zadatke.\nPrema njegovim riječima, tri godine se ozbiljno radilo da bi na kraju sve bilo “bačeno niz vodu”.\n“Odbori su objedinili pitanja o kojima je trebalo razgovarati sa predstavnicima pojedinih institucija sistema, napravljena je Strategija djelovanja i šta se desilo? Apsolutno ništa”, rekao je Mandić.\nOn je kazao da se nakon tri godine krenulo sa konstituisanjem drugog saziva Savjeta na isti način.\n“Glomazan sastav sa polovinom članova iz vladajućih struktura, pa se postavlja pitanje opravdanosti samog naziva “Savjet iseljenika” i koja je svrha kooptiranja tolikog broja članova iz redova vlasti sem namjere da se Savjet drži pod kontrolom i da pri glasanju slučajno ne bi došlo do neželjenih rezultata”, rekao je Mandić.\nSavjet bi, kako je naveo, trebalo da objedinjuje pitanja koncipirana na osnovi životnih iskustava iseljenika u državama u kojima žive i rade i da pokušaju u kontaktu sa odgovarajućim organima u Crnoj Gori da razgovaraju i vide da li se mogu promijeniti neke zakonske odredbe ili pravila djelovanja.\nOn je ukazao na to da su mediji ozbiljno nezainteresovani za dijasporu.\n„Obično nas neko nađe pri završetku godine kako bi se obuhvatilo i iseljeništvo, a uglavnom u vezi sa podacima o članstvu, problemima u zemlji boravka i obavezno pitanje koliko se novca ulaže u Crnu Goru”, rekao je Mandić.\nKako je naveo, da medije interesuje dijaspora na jedan istinski način onda bi neko pratio sva dešavanja oko nje.\n“Pratio bi rad udruženja putem Internet prezentacija i priloga na njima, pratio bi dešavanja u vezi sa dijasporom u samoj Crnoj Gori, obzirom da ćemo još malo imati više onih koji se bave iseljenicima nego što nas ima u iseljeništvu. Tada bi, siguran sam, pitanja bila konkretnija i interesantnija”, dodao je Mandić.\nUpitan šta bi izdvojio kao glavne probleme crnogorskih iseljenika u Australiji, on je odgovorio da je to velika udaljenost od Crne Gore.\n“Ta veza sa rodnim krajem je nešto što se ne može riječima opisati i pored činjenice da daljina i život u različitim sredinama dovodi do mnogih razmimoilaženja među društvom, pa i među najrođenijima. Nas starije, koji smo došli ovdje u zrelim godinama, često pritiska ona Njegoševa :”Đe je zrno klicu zametnulo – ondje neka i plodom počiva””, dodao je Mandić.\nNa pitanje kakav je odnos novih generacija iseljenika, koje nijesu rođene u Crnoj Gori, prema matičnoj državi, on je odgovorio da su oni ponosni na zemlje porijekla, ali da dobro mjere prirodne ljepote, karaktere, pravni i socijalni poredak i ostale parametre potrebne za jedan normalan i uređen život.\nKako je dodao, generacije iseljenika rođenih u Australiji žive sasvim drugačiji način života.\n“Trpe roditeljska nezadovoljstva i često su bili žrtve učestvovanja na ceremonijama sa nacionalnim obilježjima. Pokazuju izuzetno strpljenje i žrtvuju se iz ljubavi prema roditeljima, ali ne osjećaju, niti se to može od njih tražiti, neku ludačku ljubav prema Crnoj Gori poput njihovih roditelja”, naveo je Mandić.\nKako je dodao, mnogi od njih mogu se naći u svim institucijama australskog društva, predaju na poznatim univerzitetima, rade u vladinim organima ili imaju uspješne privatne kompanije.\n“Radi se naporno, stalno pod obavezama i stresom pa ne treba čuditi što nemaju vremena da se udubljuju u naše balkanske probleme gdje mnogi naši građani još nijesu načisto sa svojom nacionalnom pripadnošću”, kazao je Mandić.\nKako je naveo, iseljenici koji koriste odmor u Crnoj Gori itekako doprinose poboljšanju životnog standarda građana Crne Gore, ne samo iz Australije, već iz cijelog svijeta.\n“Ukoliko računamo da svaka porodica uglavnom koristi usluge renta car službi, a tu su troškovi za benzin, telefone, Internet, TV, vodu, struju, hranu, restorane, avione i hotele, izlete, majstore različitih profila i ostale aktivnosti, može se računati na jednu ozbiljnu cifru”, zaključio je Mandić.\nPodgorica, (MINA) - Crnogorski bokseri Stefan Savković i Petar Marčić završili su nastup na...


Notu nisu poslali : Gradnja Pelješkog mosta napreduje, bh. vlasti još “prate situaciju” | Kliker.info\nNotu nisu poslali : Gradnja Pelješkog mosta napreduje, bh. vlasti još “prate situaciju”


Projekat za unapređenje okvira za davanje - Konkurs - Slavimo filantropiju\nKonkurs - Slavimo filantropiju\nU prvom krugu selekcije odabrani su projekti sledećih organizacija:\n1. Moja Bačka Palanka, Bačka Palanka\n2. Centar za društvene integracije, Vranje.\nPredlozi projekata poslati do 25. avgusta su u fazi selekcije. Naredni krug selekcije zatvara se 25. septembra 2020. godine u ponoć.\nU drugom krugu selekcije odabrani su projekti sledećih organizacija:\n1. Udruženje Dečji svet, Sremska Mitrovica\n2. Udruženje građana Patrija, Novi Sad\n3. Udruženje građana Osveženje, Pirot\nFondacija Ana i Vlade Divac zajedno sa vodećim organizacijama koje rade na razvoju filantropije u Srbiji - Trag fondacijom, Smart Kolektivom, Catalyst Balkans, Srpskim filantropskim forumom, Forumom za odgovorno poslovanje i Privrednom komore Srbije formirala je Koaliciju za dobročinstvo koja blisko sarađuje sa svim relevantnim akterima, uključujući ministarstva i državne institucije, kako bi unapredila i osnažila filantropski ekosistem u Srbiji i podigla nivo solidarnosti i davanja u Srbiji. Koalicija za dobročinstvo uz podršku Američke agencije za međunarodni razvoj (USAID) realizuje Projekat za unapređenje okvira za davanje i radi na razvoju filantropske infrastrukture, produbljivanju međusektorskih partnerstava, promociji kulture davanja i unapređenju pravnog okvira za razvoj podsticajnog i transparentnog davanja.\nKampanje bi trebalo da ukazuju na rešenja nekih od problema/izazova koji su identifikovani u istraživanju o stavovima javnog mnjenja o filantropiji koje je sprovela Trag fondacija u oktobru 2018. godine, koje je pokazalo da bi 64% građana i građanki učestvovalo u akcijama davanja za opšte dobro. Cilj kampanje treba da bude povećanje broja građana i građanki koji bi učestvovao u akcijama davanja za opšte dobro.\nNa konkurs se mogu prijaviti udruženja i fondacije čije je sedište registrovano na teritoriji Republike Srbije i koja su podnela finansijske izveštaje Agenciji za privredne registre za 2018. godinu. Prednost imaju udruženja i fondacije čije je sedište van centalnih beogradskih gradskih opština.\nZa dodatne informacije, molimo Vas da nas kontaktirate na [email protected]\ndoc dokument | 0.14MB\nNaredni krug selekcije zatvara se 25.9.2020.\nOnline forma za slanje prijavnih formulara\nIstraživanje o stavovima javnog mnjenja o filantropiji


Programi koje koristim na telefonu - sezona 2019/2020\nObjavih svojevremeno nešto na Linkedinu gde okačih kako izgleda vidžet za neku aplikaciju, no svi me ispitaše koji ti je ono program dole, šta ti je ovo, šta ti je ono…pa ko velim, hajde da stavim ovde šta sve koristim od programa i kako koristim telefon.\nTelefon obično po kupovini odmah rutujem, prvenstveno da bih poubijao sve bloutvere i ostalo smeće koje proizvođači telefona ostavljaju na silu, a i jedan sam od onih koji vole da se igraju sa raznoraznim „custom rom“ forama i to ide od kad znam za mobilne telefone u mom vlasništvu. No, prešaltamo se na aplikacije…\nOvo je lančer za telefon koji postoji u besplatnoj varijanti ali i sa nekim dodatnim forama u plaćenoj (plaćena beše oko 5$). Isprobao sam, pa recimo, sve moguće i nemoguće lančere koji postoje na Gugl prodavnici i ovaj mi se pokazao kao najbrži i sa najviše fora za podešavanje a deluje mi nekako i najlakše. Na telefonu, pošto je rutovan, ovaj lančer postavim kao primarni dok onaj koji dobijem od proizvođača ugasim (disable) tako da više nikad nije u funkciji.\nSjajan alarm za koji imam osećaj kao da sam ga ja pravio, sa milion opcija i fora za alarme. Recimo, možete staviti da od tog i tog datuma počne alarm koji će se ponavljati samo sredom i to svake 9 srede. Ima dosta opcija za za vidžete, matematičke funkcije za rešavanje ako vam je jak san a ima i super foru da ga možete namestiti da zvoni sve dok ne odete sa telefonom u sobu u kojoj je slaba bežična mreža ili čak da se sam alarm ne može ugasiti sve dok se ne pojavi neki izvor svetlosti jači od toliko-i-toliko…što bi se reklo – dok ne ustanete i ne upalite svetlo džaba sve. Ova aplikacija je besplatna, ali sam kupio verziju bez reklama kao podršku developerima jer sam oduševljen ovim programom.\nAplikacija koju sam otkrio kad sam hteo klincu da ograničim igranje igrica na telefonu na toliko i toliko tim i tim danima. Ovom aplikacijom njemu sam zabranio igranje igrica radnim danima i dozvolio tri sata igranja igrica preko vikenda. Posle sam aplikaciju rešio upotrebiti kod sebe, tako što sam ograničio upotrebu brauzera na pola sata dnevno kao i nekih aplikacija na maksimum 10 minuta po aplikaciji (Linkedin, Tviter i slični isterivači slobodnog vremena). Postoji još raznih aplikacija ove namene (najpoznatiji Google Family Link for parents) ali meni nekako najbolje legao ovaj.\nOvo je super programče upotrebljivo na rutovanim telefonima kojim se može automatizovati štagod, nije besplatan – ali vredi. Recimo poslednje što sam uradio jeste da sam stavio da mi se u 23h na mobilnom telefonu startuje Airplane Mode, ugasi blutut, ugasi GPS, ugasi zvuk, postavi automatsko osvetljenje displeja i disejbuju sve zgubidanske aplikacije i da se sve to isto vrati u normalu ako se u notifikacijama u telefonu pojavi neko obaveštenje koje će da ostavi Alarm…tako da sam čist od svih mogućih zajebancija sa telefona, svih mogućih odašiljača i prijemnika signala – do buđenja alarmom. Što bi političari rekli, ne bih da prejudiciram – ali se meni čini da spavam duplo bolje od kako sam to tako postavio. Pisao sam svojevremeno ceo jedan odvojen tekst o Tasker aplikaciji – evo ga ovde.\nOdličan i brz internet pregledač sa minimalističkim interfejsom a kome funkcionalnost možete pojačati sa Gugl dodacima od kojih ja koristim samo uBlockPlus Adblocker. Ima mogućnost sinhronizacije lozinki i bukmarka kao i Hrom a meni lično deluje da je nekoliko puta brži od istog i sa mnogo lepšim interfejsom. Problema sa njime nula. Pre njega koristio sam Brave brauzer koji je isto odličan i brz ali nema sinhronizaciju što meni ne odgovara. Nisam ljubitelj Gugl hroma i prvo što uradim na telefonu – njega disejblujem a ovaj instaliram.\nNešto kao Gugl autentifikator ali sa mogućnošću sinhronizacije scega sa drugim uređajima. Napisao sam odvojeni teks o ovom programu (link ovde), pa ko želi neka baci pogled, korisno je skroz (za vas koji znate šta je Gugl Autentifikator ili dvostepena autentifikacija)\nOvo mi je klijent za Keepass kojim otvaram svoju bazu sa lozinkama – kad zatreba na telefonu (i ako zatreba na telefonu). Elem, baza sa lozinkama mi je šifrovana zajebanom lozinkom i još jednim ključem i kao takva se sinhronizuje putem Jandeks diska a na telefonu folder sa Jandeksa u kojem su mi lozinke je u oflajn režimu, što re ćeri da se radi samo skidanje lozinki sa Jandeksa ne i njegovo ažuriranje – dakle preko telefona ne mogu ništa da zajebem sa lozinkama već mogu samo da ih čitam. Program takođe ima mogućnost automatskog popunjavanja lozinki. Svi mi predlažu LastPass no ja ga uspešno izbegavam, volim kad su lozinke u mom ličnom vlasništvu, bez da se neka eksterna korporcija bakće njima.\nIako me je toliko puta iznervirala ova guglova navigacija je i dalje na telefonu najviše zbog ogromne baze POI (tačaka interesa) i praćenja gužvi u gradu. Da ga ne ureknem, nekoliko puta sam ga koristio z roku od nekoliko meseci – nije me ni jednom zajebao, vodio me je baš kuda treba kako bi izbegli gužve većinom na Sajmu ili zbog izoranog grada sa simulacijom ratnog stanja, zahvaljujući paklenoj gradskoj vlasti i ludaka koji je vodi (a nije gradonačelnik koji je poprilično nevidljiv, niko ne zna ni da li postoji). Kao bekap varijanta i za svaki sličaj na telefonu je i Here WeGo. Obe navigacije koristim u oflajn varijanti.\nUbedljivo najbolji fajl menadžer za Android na koji sam naleteo igde a probao sam čini mi se sve moguće. Na njemu ima svega od kačenja na klaud i mrežne lokacije pa nadalje, nema nikakvih reklama ili ja ne naletoh na njih, besplatan je, interfejs odličan bez šljaštećih nebitnih sranja, mogućnost bekapa aplikacija i ko zna šta već. Mišljena sam da oni koji kažu da je neki drugi fajl menadžer bolji – to kažu samo zato što nisu ovaj probali.\nJoš jedna aplikacija korisna za rutovane telefone, koju sam počeo da koristim na svom prastaom telefonu na kojem nije bilo mesta za aplikacije – pa sam preko ovoga mogao da intaliram još bogaoca programa na SD karticu. To sad nije slučaj imam na telefonu bogaoca prostora (u trenutku pisanja ovog teksta koristio sam Redmi Nout 7) ali program koristim kako bih pogasio sistemske aplikacije koje mi ne trebaju kao i deinstlirao sistemski bloutver i ostala sranja.\nOvo je Jutjub aplikacija očišćena od bezbroj reklama kojima Jutjub spamuje. Ja Jutjub najviše koristim u kolima (a vozim se minimum deset sati nedeljno) gde muziku ili Mentalno Razgibavanje koje pratim sa njega puštam putem blututa na radio uređaju nekom kineskom koji sam kupio za 20$ a odličan – ili kući gde sa njega strimujem muziku na zvučnike ili TV…i Jutjub aplikacija mi je izbacivala reklame posle svakog spota ili ako je neka emisija u pitanju na svakih nekoliko minuta. Da to nije bilo toliko učestalo ne bih jurio drugo rešenje, ali realno preteraše – a svako preterivanje vodi u totalni odjebaus. YouTube Vanced sem što nema reklame ima i tu mogućnost da se može pustiti u pozadini ili sa ugašenim displejom što meni u kolima idealno pasuje. Zvanična Jutjub aplikacija je obrisana.\nAplikacije naravno da ne postoji na Gugl pleju, postoji u varijanti za rutovane i nerutovane telefone, za sad je bezbedna (skirao je sa milion svega i svačega) ali pošto nije zvanična i na Gugl pleju, ne znači i da će takva ostati (ne znači i da neće).\nOvo je sat jednostavne namene – da pokaže koliko je nekom trenutku sati u nekoj drugoj državi ili vremenskoj zoni. Meni je potreban jer radim i sa Indusima i sa Amerima i sa Nemcima, serveri su raznoraznim vremenskim zonama pa kad je frka a na nekom serveru tipa treba da se odradi nešto u 01:30 PDT – da mogu lako da shvatim koliko je to PDT u našim satima. Za ovo može da se koristi i obična Gugl pretraga ali se dešava ponekad da nisam na netu a samo telefon u ruci pa mi „naruku“.\nTorent klijent za Android – ponekad čujem za neki dobar film, odmah ga skinem da u par klikova vidim kakav je i ako mi na prvu deluje odlično, prebacim ga na Andoid boks u bafer za gledanje.\nPlejer koji se pokazao kao najbolji, bar kod mene, ne štuca, super mu sve radi i ima u sebi implementiran pretraživač i skidač titlova (i za naš jezik) što u varijanti sa ovim programom iz prethodne tačke čini potpuni proizvod na telefonu 🙂 Takođe ima mogućnost strimovanja na Guglkast ali pošto ne strimuje titlove kitabanana pa nisam podržao rad developera (podržavaju se oni plasiranjem reklama kad se klikne pauza).\nIako koristim i druga klaud skladišta ovo ću da pomenem posebno jer je glavno u mom arsenalu te ga koristim već bar 5 godina, radi odlično, ne baguje, ima sve standardne mogućnosti koje imaju i ostala skladišta, jeftino je (jeftinije i od Gugl Diska), ima mogućnost oflajn čuvanja fajlova i slično. Meni je između ostalog odlično jer mi je na njemu recimo moja KeePass baza sa lozinkama koju držim u oflajn varijanti na telefonu i koristim u read-only režimu, tako da kako se desi neka izmena ja je odmah vidim na telefonu. Ista fora važi i za muziku koju imam a držim je u oflajnu, tako da kako mi se svidi neka pesma, spakujem je tamo sa kompjutera ili odaklegod i ona se pojavi odmah na telefonu i spremna za puštanje (isto većinom puštam u kolima).\nOstala klaud skladišta\nOvde već koristim bogaoca pa ću ih samo nabrojati…\nGoogle Drive – iskren da budem, ne znam ni zašto imam ovo kad ga ne koristim aktivno, kontam, neka ga ne jede leba, možda nekad zatreba\nCloud.Mail.Ru – ovo mi služi više kao bekap Yandex.Disk-a, ta sa vremena na vreme odradim jednu sinhronizaciju, čisto kako bih bio koliko toliko siguran da ako gekne jedan da ću imati bekap na drugoj lokaciji (i na hard disku koji se isto bekapuje s vremena na vreme). Ovaj sam program stavio ženi na telefon i zaštitio lozinkom a stavio sam da joj se radi automatska sinhronizacija fotografija, tako da ako i izgubi telefon ne ostaje bez fotografija i sve su sačuvane – a ona baš voli da fotka – pogotovo decu. Naravno da zna da ima ovaj program pa zato najverovatnije nisam našao ni jednu eksplicitnu fotku sa poštarom ili komšom 🙂\npCloud – ne koristim ovo aktivno ali tu je, ne jede leba. Ovde sam jedno vreme čuvao samo muziku, sad imam samo neke porniće sačuvane ko zna kad i par nekih matorih video igara za kompjuter. Jedno vreme sam se ložio da kupim lajftajm skladište koje je bilo nešto beše 200€ za 500GB prostora i da mi ovo postane primarno klaud skladište, ali sam odustao jer mi to nešto sumnjivo, ko bi ti dao 500 giga doživotno za 200€ i to posle održavao 100 godina.\nKorisnik sam MTS mobilne telefonije već dosta vremena i nemam nekih većih zamerki mada vidim da ih ljudi kunu i pljuju za sve pare. Trenutno koristim neku postpejd tarifu bez ugovorne obaveze, koju plaćam 1000 dinara mesečno i sa njom imam 200 minuta poziva, 200 poruka, 10 giga neta i 10 giga samo za Jutjub (što je meni premija pošto abaš dosta koristim isti) i neko hipstersko govno Twitch – a ugovor mogu da prekinem kad hoću, što meni koji se jezim ugovora bilo koje vrste sa korporacijama pasuje 1 kroz 1. Ova aplikacija je najgluplja moguća i pola joj stvari ne radi – ali radi ono što meni treba – vidžet kojim mogu da ispratim potrošnju minuta, poruka i neta…meni dovoljno.\nAndroid aplikacija, za mene savršenog internet radija – u par prevlačenja kažiprstom pustiti internet radio iz neke zemlje pri čemu na prvu ne znaš koji je radio u pitanju ali vidiš sa koje tačke sa planete taj radio stiže. I ovu aplikaciju koristim većinom u prevozu a sam servis dosta tetošem u dekstop varijanti (link) i moram priznati većinom slušam neke egzotične stanice iz Azije, Afrike i Južne Amerike.\nAplikacija u koju pakujem šta treba da odradim, pravim neke planove, šta kad i kako i tako to, ima dobar vidžet koji držim na početnom ekranu telefona da me stalno podseća kad upalim telefon šta sam trebao uraditi.\nProst a odličan RSS čitač koji meni doduše služi kao klijent za Feedly – njime pratim dooosta sajtova IT sfere i Njuz.net, skinu mi se na telefon i bleje tu dok ih ne otvorim i ne pročitam. Program nema nikakve reklame i zajebancije, dakle čist RSS čitač.\nSve što treba nešto brzinski negde da zapišem, otvorim ovo programče, tu zapišem, ono se sinhronizuje sa mojim Gugl nalogom te ostaje ubeleženo.\nNamena aplikacije je da mi reflektuje notifikacije sa telefona i dozvoljenih aplikacija na mom brauzeru, kao i da mi omogući da pošaljem SMS poruku sa kompjutera preko mog telefona. Korisna aplikacija, par puta me je izvukla kad sam zaboravio telefon kući.\nPosle godinu dana rada u trećom smeni samo, sluh se navikao na rad u totalnom miru i tišini uz apsolutnu koncentraciju…no od kako mi je doktor rekao da biram između groba i dnevnih smena te od kako sam prešao u dnevne smene jer u grob ne mogu ovako debeo jer nema broja za mene…ne uspevam nikako da se naviknem na sveopštu buku oko mene te mi se čini da lagano ludim od iste. Ovaj program koji služi za merenje buke mi služi da me malo smiri – da je buka zaista velika i da ne umišljam, pa malomalo kad vidim da nešto nije u redu sa mnom otvorim je i vidim da je konstantna buka oko mene.\nProgram koji kod mene ima samo jednu namenu, sećam se tri pesme iz srednje škole na koje sam se dosta ložio – tačnije samo melodija, jednu sam već upecao (radi se o ovoj) ali druge sile nema (pojavljivala se u nekoj reklami za Tuborg ili Beks pivo, ako se sećam neki „Green Festival“ i tako nešto) ali ne mogu da se setim ni reči ni autora pa ne uspevam da proguglam (guglao sam i reklame za piva, taj festival i sve slično)…a treća je neka tehnoza koju sam čuo na „Tehnokratiji“ na pokojnom Trećem kanalu – pa je ova aplikacija repetirana da ako naletim na te dve preostale pesme nekad i negde da je prepoznam, konačno preuzmem i kompletiram tu životnu potragu.\nOstali programi koje imam na telefonu, ukratko:\nGym Workout , Routines Planner & Personal Trainer (kad u tereteni padnem u trip da ne znam šta bih sledeće mogao da treniram)\nAvast Antivirus (neka ga, ne jede leba)\nFire TV Universal Remote Android TV KODI CetusPlay (daljinac za moj Android boks koji sam kupio na Aliju)\nTeamViewer for Remote Control (kad treba nešto daljinski da se nakačim kod nekoga na uređaj, obično klincima)\nUdemy i Pluralsight – platforme za učenje, na ovom prvom imam privatan pristup, na ovom drugom imam pristup preko firme. Jedino što nemam je vremena da se posvetim tim kursevima.\nMoj SBB – da restartujem daljinski ruter, ispratim račune koje imam kod njih i tako to. Inače još uvek ne preporučujem ovog provajdera iako je u poslednje vreme relativno stabilan no pošto je alternativa provladin provajder kablovske televizije koji igraničava slobodu govora, za sad trpim.\nEON – prvenstveno mi služi da vidim šta ima zanimljivo na televiziji (obično jurim neke horor filmove ili naučnu fantastiku) ali i da preko njega pustim TV na televizoru putem Hromkasta (obično kad ne mogu da nađem daljinski ili kanal koji hoću da gledam nema mogućnost premotavanja).\nAliExpress i KupujemProdajem – programi za kupovinu preko neta, meni bitni na telefonu zbog notifikacija o novim porukama, pregledu narudžbi ili brzinskih pretraga nečega. Odlično iskustvo imam i sa jednim i sa drugim servisom.\n17Track – ovaj program mi služi da ispratim status pošiljki iz Kine, kad nešto kupim\nGugl Fit – tu beležim kad sam bio u teretani, kad igrao stoni tenis, kad šetao, trenutnu kilaži i tako to, plus mi izbaci notifikaciju kad sam bio u pokretu sat vremena pa se ložim da sam skinuo neku kilažu. Super aplikacija ali ima neke čudne grafikone.\nLinkedin, Instagram i Tviter – društvene mreže koje često koristim\nMicrosoft Outlook i Gmail – imejl klijenti koje koristim za posao i privatno.\nGboard – the Google Keyboard – difolt tastatura koju koristim uvek na telefonima, pokazala se odlično, zašto menjati\nViber, WhatsApp, Messenger Lite, Skype, Slack – aplikacije koje koristim za četovanje, ne i za pozive jer ne volim da pričam preko telefona\nMi Remote – Daljinac na mom Šaomi telefonu kojim preko infracrvenog porta upravljam klima uređajem i televizorom jer nam je pravi daljinski uvek negde izgubljen po kući.\nGallery – difolt galerija za slike koju koristim na telefonu\nFirefox Lockwise – ovo mi služi za slučaj da sam neku lozinku možda sačuvao na Fajerfoksu samo a ne mogu da se setim koja je…plus isto ima mogućnost automatskog popunjavanja.\nUnified Remote – kupio sam svojevremeno ovaj program ali ga sad koristim samo kako bih iz svoje sobe ispratio šta klinci rade na kompu, ugasio uveče isti, zaključao, pustio alarm za buđenje i tako te kerefeke. Klinci i dalje misle da je kompjuter pokvaren pa s vremena na vreme baguje 🙂\nGCam – mod Gugl kamere za moj telefon, dalje bolje fotke kad je slabije osvetljenje ili mrak. Zahteva rut.\nBlip Blip – najgluplji program na svetu, jedina namena mu je da pusti signal od pola sekunde svakih sat vremena.\nIMDB – tu vodim evidenciju koje sam filmove odgledao, dajem im ocene ili iz čekiram kao filmove kojima sam oduševljen kako bih lakše preporučio nekome neki film…mada džaba je to pošto je moj filmski ukus malo čudnjikav (lista preporučenih filmova na linku ovde)\nJuiceSSH – ssh klijent na mobilnom telefonu koji koristim ako je potrebno da se nakačim na neki server i nešto brzinski pogledam, mada ga koristim i kad treba nekad jednostavno da pustim ping ka negde.\nMicrosoft Remote Desktop – isto što i ovaj gore, samo u Vindovs verziji. Obično ga koristim kad na svom kompjuteru treba nešto da ispratim ali sam u susednoj sobi, pa da ne ustajem svakih 5 minuta.\nGugl Kalendar – obavezna stavka, oduvek\nOstalo – kalkulatori, ibenkinzi, rut alati, čuda, muda i ostale sitnice\nTo je „ukratko“ taj neki inicijalni spisak aplikacija koje koristim na svom telefonu, trenutno Šaomi Redmi nout sedmici kojim sam oduševljen. Ako se nekad desi neka nova aplikacija koja valja ičemu i potpada pod češće korišćenje, udenuću je u spisak ili ukloniti nešto od postojećeg što više ne koristim. Naravno, drugi imaju druge preporuke i obično mi prilaze sa „to ti je sranje, ovo moje je bolje“, no ne osvrćem se mnogo, valjda bolje znam šta meni više odgovara…ali ponekad ima i preporuka koje su odlične (recimo Tasker sam počeo da koristim po preporuci) – te ako vi imate neku preporuku, udenite je u komentar.\nHvala Fejzbugu što me je oterao sa Fejzbuga\tNe razumem baš nešto ta onlajn plaćanja kod nas\nOdličan je Bitwarden, ali šta znam, jeza me hvata od bilo kakvog eksternog servisa koji se petlja lozinkama. Šta ako je recimo dodatak za Fajerfoks bušan pa ti jedna poseta zeznutom sajtu pošalje sve lozinke onako odšifrovane negde. Ovako znaš, Kipas je kod tebe lokalno a opet i da pukneš psihički pa ostaviš njegovu bazu sa lozinkama javno niko ne može da ga otključa (bar još uvek). I opet, ko ti garantuje da se nekim sledećim ažurinjem neće master lozinka slati van, namernom ili slučajnom greškom programera…\nTelegram, čoveče. Telegram.\nJedino ako ću da se dopisujem sa samim sobom pošto niko od mojih kontakta ne koristi Telegram\nMožda vam bude zanimljiv VIDEODER, aplikacijom se može svašta skinuti od muzike, video itd\nNadovezao bi WAZE navigaciju, skoro ih je google kupio, mana jeste nedostatak mapi u of režimu… Mada ako je neko duže putovanje, sa lokalnog neta izrutirati i rešen prob… Ova aplikacija je vrlo popularna u Grčkoj i Rumuniji… Prednosti su sijaset informacija na putu, Beograd je malo dete za Bukurešt i kolaps saobraćaja. INFO od policije na putu, do radova, gužve, pa i preporuke kamo dalje…\n„…ovo mi služi više kao bekap Yandex.Disk-a, ta sa vremena na vreme odradim jednu sinhronizaciju, čisto kako bih bio koliko toliko siguran da ako gekne jedan da ću imati bekap na drugoj lokaciji (i na hard disku koji se isto bekapuje s vremena na vreme)…“\nOvo nije u vezi sa listom programa, ali me je ovaj dio teksta asocirao na nešto o čemu sam više puta razmišljao pa nikako da pročačkam nešto više o tome… Naime, postoji li neka dobra aplikacija koja može da radi bekap na eksterni drajv koji je non-stop prikačen na kompjuter (ili se ubode s vremena na vrijeme), da se zadaju određeni direktorijumi koje bi ona sama u određenim intervalima kontrolisala i kopirala sve što je novo na zadatu lokaciju… Nešto poput automatizovanog bekapa bez mnogo komplikacija?! Unaprijed hvala na odgovoru!\nAko sam dobro razumeo pitanje, dakle ako nije u pitanju bekap direktno sa telefona na disk vezan za računar, nego samo automatizacija kopiranja sa mnogo lepih opcija oko sinhronizacije (u kom smeru se kopiraju nove datoteke, da li samo sa računara na spoljni disk, ili samo u obrnutom smeru, ili razmena u oba smera, itd.), onda preporučujem: FreeFileSync ( https://freefilesync.org ).\nOdličan klijent, može da radi i realtime sync, radi na Vindouzu, Linuksu i Mekintošu, i naravno, slobodan je softver (softver otvorenog koda).\nSem one početne scene kad ih zombi apokalipsa dočeka u kolima nespremne, ništa drugo mi se nije nešto posebno svidelo.\nGugl Kip ima više mogućnosti i lepši interfejs.


Nike Mercurial Hardshell fudbalski štitnici za potkoljenice kombinuju lagano pokrivanje sa pjenastim jastučićima u čvrstom dizajnu koji može ispratiti sve zahtjeve igre. Detaljnije\nNike Mercurial Hardshell fudbalski štitnici za potkoljenice kombinuju lagano pokrivanje sa pjenastim jastučićima u čvrstom dizajnu koji može ispratiti sve zahtjeve igre.\nOdvojeni kaiševi sa čičak trakom pomažu da štitnici ostanu na mjestu.\nBoja: Plava Light blue/ Black\nNIKE NIKE NIKE STITNIK NK J GUARD CE\nNIKE NIKE NIKE STITNIK CR7 NK MERC LT GRD\nNIKE NIKE NIKE KOSTOBRAN NK MERC LT GRD


Srbac u procesu sertifikacije lokalnih samouprava sa povoljnim poslovnim okruženjem\n13. Oct 2021 175\nPredsjednik Privredne komore Republike Srpske Pero Ćorić i načelnik opštine Srbac, Mlađan Dragosavljević, potpisali su juče, u prostorijama Komore u Banjaluci, Ugovor o sprovođenju programa sertifikacije lokalnih samouprava sa povoljnim poslovnim okruženjem BFC SEE.\nTokom procesa sertifikacije Opštini Srbac slijedi ispunjavanje zahtjeva standarda kroz 10 kriterijuma i više od 60 podkriterijuma za unapređenje kvaliteta usluga i informacija koje jedinice lokalne samouprave pružaju privrednicima i stranim investitorima.\nPrivredna komora RS je Tehnički sekretarijat za sprovođenje programa sertifikacije u Republici Srpskoj.\nTagovi: Srbac sertifikat


Roberto Esposito: Dispozitiv (postav) ličnosti; Doba biopolitike | INSTITUT ZA FILOZOFIJU I DRUŠTVENU TEORIJU | Univerzitet u Beogradu\nRoberto Esposito: Dispozitiv (postav) ličnosti; Doba biopolitike\nRoberto Esposito je redovni profesor filozofije i pomoćnik direktora na The Istituto Italiano di Scienze Umane. Takođe je i jedan od urednika časopisa Filosofia Politica, jedan od osnivača Evropskog političkog rečnika, istraživačkog, međunarodnog centra za pravni i politički rečnik Evrope iz Bolonje (Centro per la Ricerca sul Lessico Politico Europeo) i saradnik političko-filozofskog časopisa MicroMega. Osnovna sfera njegovog trenutnog interesovanja je Biopolitka u modernoj filozofija. U svojim radovima pokušava da analizira filozofske i političke pojmove i kombinuje ih sa savremenim istorijskim i teorijsko-biopolitčkim pozicijama. Njegovo najpoznatije delo je trilogija Communitas, Immunitas i Bios, posvećena mišljenju Žan-Luk Nansija, sa kojim je sarađivao, u kojoj se razmatraju pitanja nastanka zajednice, njenog održanja kroz zaštitu (immunitas) i biopolitke posmatrane iz perspektive immunitas (kao „negativne zaštite života“). Poslednja objavljena knjiga (Pensiero vivente. Origine e attualità della filosofia italiana, 2010) bavi se kretanjima u savremenoj italijanskoj filozofiji, njihovoj razlici u odnosu na ostale filozofske kulture i mogućnošću prevazilaženja granica koje se u njima nameću.\nČetvrtak, 24. maj 2012 u 17h\nPetak, 25. maj 2012 u 19h\nRoberto Esposito u svom predavanju iscrtava genezu biopolitičke paradigme, identifikujući istorijski i konceptualni procep koji je izdvaja iz preostalih modernihpolitičkih kategorija. Biopolitika, za razliku od njih, na neposredan i direktan način povezuje politiku i biološki život, radikalno menjajući scenario savremene političke scene. Na izvestan način, u odnosu na razvoj koji prevazilazi potrebu za imunizacijom i na raskršću sa rasnim ideologijama, biopolitika se pretače u praksu smrti. Nacistička tanato-politika, na način na koji je izučavao Fuko, i originalno obradila savremena italijanska filozofija, predstavlja kulminaciju ove pojave. Na kraju Drugog rata se otvorio prostor za jednu novu afirmativnu biopolitiku, i pored toga što su njene osobenosti još uvek ostale neodređene.


Dan: Juli 30 2021\nDugogodišnji njemački brend Opel čini sljedeći korak u svojoj sveobuhvatnoj strategiji elektrifikacije. U skladu s tim, Opel će ne samo proširiti svoj portfelj elektrificiranih modela, već će i lansirati električna vozila na sve baterije u Europi od 2028. [Više ...]\nİBB je odgodio svoje aktivnosti, koje su planirane da počnu danas zbog 750. godišnjice smrti Hünkara Hacı Bektaş Velija, koji je poznat po svojoj beskrajnoj ljubavi prema svim živim bićima i čovječanstvu, za kasniji datum zbog tekućih požara u mnogim provincijama . [Više ...]\nRadovi se nastavljaju na mostu nakanakkale iz 1915. koji se gradi između okruga Lapseki i Gelibolu. Most nakanakkale iz 1915. godine, koji će po završetku imati titulu 'visećeg mosta sa najvećim srednjim rasponom na svijetu'. [Više ...]\nTimovi metropolita Angtalya u Manavgatu sa 253 vozila, 1146 zaposlenih\nDok je drugi dan požara u Manavgatu zaostao, gradska općina Antalya, koja je otišla u regiju od izbijanja požara, nastavlja raditi u regiji sa 253 vozila i 1146 ljudi. Insekt predsjednika Muhittina nalazi se u centru za gašenje požara. [Više ...]\nMetropolitanska opština Izmir dežura 30 sata dnevno, 55 dana u nedelji na 7 stanica u 24 okruga, protiv šumskih požara izazvanih nepažnjom ljudi kao i klimatskom krizom. Vatrogasna jedinica Općine Izmir, [Više ...]\nBroj sindikalnih radnika premašio je 2 miliona\nVedat Bilgin, ministar rada i socijalnog osiguranja, dao je informacije o statistici sindikata objavljenoj u Službenom glasniku. Ministar Bilgin izjavio je da je prema statistikama iz jula 2021. godine stopa sindikalnih sindikata bila 14,13 posto. [Više ...]\nNudeći brojnu podršku u vožnji i savremene sigurnosne sisteme u svojoj standardnoj opremi, novi Mercedes-Benz Citan takođe nudi sveobuhvatnu i intuitivnu opciju upotrebe sa MBUX-om, koji ima funkciju "Hey Mercedes" glasovnom komandom. Od zadivljujućeg dizajna [Više ...]\nUsvajajući viziju da bude tehnološka kompanija koja održava svoj održivi rast, preferira se zbog svoje konkurentske moći, ima povjerenje, osjetljiva je na okoliš i ljude, ASELSAN je ubrzao svoje napore na održivosti. ASELSAN postoji skoro pola veka. [Više ...]\nNFT, vrsta jedinice podataka pohranjena u digitalnoj knjizi koja se naziva blockchain, što potvrđuje da je digitalna imovina jedinstvena i stoga se ne može zamijeniti, u posljednje su vrijeme posebno popularni. [Više ...]\nMinistarstvo nacionalne odbrane izdalo je saopćenje za javnost o aktivnostima turskih oružanih snaga (TSK). Ministarstvo nacionalne odbrane objavilo je saopćenje za javnost o aktivnostima Oružanih snaga Turske putem video zapisa koji je objavio 29. jula 2021. godine. [Više ...]\nMnoge buduće majke izbjegavaju sport tokom trudnoće s mišlju da će to naštetiti njihovoj bebi, pa čak i da se kreću što je moguće manje. Naprotiv, vrlo je važno pravilno vježbati tokom trudnoće. Ginekologija [Više ...]\nPredsjednik İBB-a Ekrem İmamoğlu ovaj je put prokuhao šinu na stanici Kayışdağı na liniji metroa Dudullu-Bostancı, gdje je započeo radove na rekonstrukciji 10. jula 2020. godine. Stanica Kayisdagi, zamišljena kao centar umjetnosti i tehnologije, nalazi se na anatolijskoj strani. [Više ...]\nPromjena reda vožnje metroa u Istanbulu\nIstambulska opština Metropolitan SözcüSU Murat Ongun objavio je da je izvršena promjena na letovima Metro Istanbul. Ongun je na svom nalogu na društvenim mrežama upotrijebio sljedeće izjave: “To je objavljeno Istanbulcima. Naše usluge metroa su petkom i subotom u 00.00. [Više ...]\nIako je ASELSAN oborio rekorde u svom prometu, on također potvrđuje njegov uspjeh na globalnoj sceni. ASELSAN, organizacija Zaklade oružanih snaga Turske, je 100 najboljih svjetskih kompanija odbrambene industrije (Odbrambene vijesti Top 100) [Više ...]\nPredsjednik İBB-a İmamoğlu ugostio je francuskog ministra saobraćaja Djebbari\nPredsjednik İBB-a Ekrem İmamoğlu ugostio je u Saraçhaneu Jean-Baptiste Djebbarija, francuskog državnog ministra za transportna pitanja. Izražavajući zadovoljstvo posjetom ministra Djebbarija, İmamoğlu je rekao: „U važnom gradu poput Istanbula to je vrlo vrijedan posao. [Više ...]\nUčinkovita i sveobuhvatna protuteroristička operacija Oružanih snaga Turske protiv separatističke terorističke organizacije nastavlja se s velikom odlučnošću i odlučnošću. U tom kontekstu, Kandil, Gara, Hakurk, Zap u sjevernom Iraku [Više ...]\nIzvršni direktor Volkswagena, Herbert Diess, rekao je da trebaju promijeniti pristup prodaji električnih vozila (EV) u Kini, najvećem svjetskom tržištu automobila. Diess je održao govor novinarima nakon objavljivanja rezultata prvog poluvremena. [Više ...]\nOpćina Bursa, koja je ubrzala infrastrukturne radove za stanice za punjenje električnih vozila u Bursi, koja će ugostiti prvi turski domaći, nacionalni i električni automobil u Turskoj, služi instaliranjem jedinica za punjenje na parkiralištima BURULAŞ. [Više ...]


Muškarac, Foto: Printscreen/Facebook\nTelo svoje bivše supruge sa kojom je živeo 24 godine u braku Zolika H. je potom strpao u vozilo i odvezao u svoju kuću u Ulici Branka Radičevića u Beškoj\nObjavljeno: 10.09.2021. 14:35h\nZolika H. (49) koji je jutros sačekao i automobilom usmrtio svoju bivšu suprugu Jasminu H. (47) ispred kuće njenih roditelja, čekao je dva sata pre nego što je pozvao njenu majku, a potom i policiju. On je kasnije uhapšen zbog sumnje da je počinio teško ubistvo.\nPrema kazivanju komšija i očevidaca zločina, Jasmina je jutros oko 5.20 časova napustila kuću u mestu Beška i pošla na posao u Novi Sad. U svom automobilu na ulici je čekao Zolika i udario je kolima, a da ona nije odmakla ni 50 metara. Od posledica udara Jasmina je prenula na licu mesta.\nTelo svoje bivše supruge sa kojom je živeo 24 godine u braku Zolika H. je potom strpao u vozilo i odvezao u svoju kuću u Ulici Branka Radičevića u Beškoj.\n– U svojoj kući sa Jasmininim telom Zolika je proveo dva sata. Čuo sam da je potom pozvao njenu majku i rekao joj šta je uradio sa njenom ćerkom, a onda je zvao i policiju. Čak i posle razvoda Jasmini nije dao mira. Uhodio je i maltretirao. Žao mi je što se sve završilo ovako tragično – ispričao je jedan od komšija.\nBivši supružnici H. imaju ćerku i sina, ali i dvoje unučadi. Poslednje dve godine nisu proveli u braku.\nTRAGEDIJA KOD TRSTENIKA: Muškarac sleteo sa mosta u reku, preminuo na putu do bolnice!\nSRBIN SE UTOPIO U DRAČU: To nije jedini slučaj ovog leta\nSUDARILI SE AUTOBUS I TERETNI VOZ KOD PROKUPLJA: U autobusu bilo 3 dece, na svu sreću NISU POVREĐENA!\nTragedija u Zemun Polju\nUbistvo suprugeBeškaHapšenjeSumnja za teško ubistvoZločinTragedija


Kakav je uticaj kućnih ljubimaca na naše zdravlje?\nD. C. 26. aprila 2016. 05:02\nNaučnici smatraju da čuvanje kućnih ljubimaca, tj. naše druženje sa njima pozitivno utiče na ublažavanje depresije i stresa. Pored toga, ustanovljeno je da kućni ljubimci poboljšavaju kvalitet sna i celokupno zdravlje ukućana.\nTakođe je utvrđeno da kućni ljubimci pozitivno utiču na vaspitanje dece.\nOva hrana može UBITI vašeg ljubimca\nPrema istraživanju žurnala „Društvene nauke i medicina“, ljubimci podstiču društvenu interakciju, što može puno značiti osobama koje su usamljene i osećaju se loše. Takođe se navodi da su vlasnici kućnih ljubimaca bili društveno aktivniji nego osobe koje nemaju kućnog ljubimca.\nUstanovljeno je da su se ljudi koji imaju kućnog ljubimca više socijalizovali i da imaju dobre odnose sa komšijama i drugim ljudima.\nPokazalo se da čuvanje psa može pozitivno da utiče na kardiovaskularni sistem. Prema istraživanju „Australijskog medicinskog žurnala“, kod ljudi koji čuvaju kućne ljubimce zabeleženo je da imaju stabilniji krvni pritisak i niži nivo masti u organizmu nego ljudi koji ne čuvaju kućnog ljubimca.\nPodsećamo da kućni ljubimci nisu samo pas i mačka; to može biti i neka druga životinja kao ptica, ribice, kornjača, hrčak, zec… Dokazano je da cvrkut ptica, posmatranje neke životinje u kavezu ili posmatranje ribice u akvarijumu smanjuje mišićnu napetost, reguliše puls i „smiruje živce“.\nSnežana Savić pre 6 godine\nPročitah komentar gospođe kojoj zaboravih ime u vezi s parazitima koji se nalaze na kućnim ljubimcima i da je suludo držati ih u stanu ili kući… Pravi ljubitelji neke vrste životinja, bilo to mačka, pas, ribice, papagaji, hrčkovi ili drugi znaju da i njima treba da se posveti pažnja što se tiče njihove higijene. Ja znam da mnogi moji prijatelji deci ne dozvoljavaju da imaju ljubimce čisto iz svojih suludih navika: prvenstveno lenjosti, nezaiteresovanosti i nedostatka želje da svoje slobodno vreme provedu kvalitetnije sa svojom decom i kućnim ljubimcem. Kako je nama potrebna lična higijena, tako je potrebna i životinjama, tj. našim ljubimcima. Onaj ko ima dovoljno ljubavi prema njima žrtvovaće svoje dragoceno slobodno vreme i za njihovu dobrobit: za neku vrstu ljubimaca, šetnju, kupanje, pospremanje za njima i ono najvažnije – malo više higijene u kući zbog ljubimaca. Nažalost, mnogo je više onih koji bi svoje vreme potrošili uzaludno nego da ga posvete šetanju svog ljubimca ili čišćenju kuće za svojim ljubimcem. To je najveći problem! Jedna starija žena mi pre neki dan reče, u šetnji svog dragog ljubimca, prelepe labradorke, da je srećnija sada od kada je nju dobila nego ranije jer ne mora da sačekuje komšinice koje bi stalno ogovarale i pile kafu kod nje nego je sve to uludo protraćeno vreme sa komšinicama zamenila šetnjama svoje ljubimice i primetila je da se i ona bolje oseća jer stalno šeta pored reke na čistom vazduhu i nimalo joj ne nedostaju ogovaranja.\nSlobodan Bartunjek pre 8 godine\nNiko ih ne tera da vole životinje, neka vole sebe same, narcisi.\nNikolina Miljanović pre 8 godine\nOnaj ko nije nikada imao kućnog ljubimca ne zna šta je prava ljubav, vernost, opuštenost, bezbrižnost, sigurnost i još mnogo toga pozitivnog daju nam ta divna stvorenja.\nDragan Cvetković pre 9 godine\nUkoliko imate ljubimce u kući, podrazumeva se da ih redovno vodite kod veterinara i da održavate higijenu u kući. Ljubimce treba čuvati ukoliko imate uslova za njih i ukoliko neko u kući nije alergičan. Ljubimac ne bi trebalo da ugrožava zdravlje ukućana.\nLjubica Ćebac pre 9 godine\nSlatko je. I ja imam životinju, malenog hrčka. Da znate kako je sladak! Kad sam tužna, razveseli me uvek.\nSnežana Bulić pre 9 godine\nInteresuje me da li su ispitani svi mogući negativni uticaji parazita koje imaju kućni ljubimci na zdravlje ljudi koji su svakodnevno u kontaktu sa njima? U stanovima držati ljubimca je suludo, ako neko ima kuću i dvorište, onda podržavam.


Gradonačelnik Tuzle i Ambasador BiH u Rumuniji o mogućnostima unapređenja poslovanja na rumunskom tržištu - Privredna štampa\nGradonačelnik Tuzle, Jasmin Imamović i Ambasador Bosne i Hercegovine u Rumuniji, dr. Mile Vasić, razgovarali su, u petak, sa privrednicima, sa područja Tuzle, o mogućnostima unapređenja poslovanja na rumunskom tržištu, te ih pozvali da se detaljnije upoznaju sa stanjem tržišta u Rumuniji.\nBosna i Hercegovina centar (BHC), u ime Bahreinskog organa za izložbe i konferencije (BECA) pod patronatom Nj.E. Mr. Khalid Rashid…\n"Željezara Zenica" prodala udjel u kompaniji "Linde Gas BH"\nKompanija "Željezara Zenica" je metodom neposredne pogodbe, a u saradnji s Agencijom za privatizaciju u Federaciji Bosne i Hercegovine, prodala…\nImagine Cup, najveće tehnološko takmičenje za studente u svijetu, nastavlja se i ove godine. U takmičenju mogu učestvovati svi studenti…


River nakon drame, produžetaka i preokreta do titule Kopa Libertadores - Glas Srpske\nB92 10.12.2018 08:12\nFudbaleri River Plejta pobijedili su u dramatičnom i istorijskom finalu najvećeg rivala Boku Juniors i osvojili titulu Kopa Libertadores.\nRiver je na stadionu “Santjago Bernabeu” u Madridu poslije preokreta i produžetaka slavio rezultatom 3:1.\nPrvi susret na “Bombonjeri” završen je neriješeno 2:2, da bi poslije već poznatih događaja sa kamenovanjem autobusa, odlaganjem revanša i prebacivanjem u prijestonicu Španije, regularni dio završen 1:1.\nVođstvo gostima donio je Dario Benedeto krajem prvog poluvremena, sredinom nastavka izjednačio je Lukas Prato i otišlo se u produžetke, gdje je u heroja Rivera izrastao Huan Kintero.\nKolumbijac je u 109. minutu spektakularnim udarcem donio prednost Riveru, a onda u nadoknadi vremena izbacio loptu i asistirao Gonsalu Martinesu koji je overio vjerovatno i najveću pobjedu u istoriji kluba.\n“Bijelo-crveni” iz Buenos Ajresa tako su došli do četvrtog trofeja šampiona Južne Amerike, ali sigurno najvredniju jer je pobijeđen vječiti rival, ali i spriječen da postane najuspješniji klub u takmičenju.\nBoka je šest puta dizala trofej Kopa Libertadores (1977, 1978, 2000, 2001, 2003 i 2007) i da je večeras trijumfovala, izjednačila bi se sa Indepedijenteom, sedmostrukim šampionom Južne Amerike koji je svoje titule osvajao tokom šezdesetih i sedamdesetih godina prošlog vijeka.\nRiver i Boka su do sada odigrali 248 međusobnih utakmica, a tim sa “Bombonjere” je uspješniji sa 88 trijumfa. River je 82. put slavio, a 78 puta je meč završen bez pobjednika.